FITNESS NEWS ΥΓΕΙΑ-ΔΙΑΤΡΟΦΗ-ΓΥΜΝΑΣΤΙΚΗ: 02/01/2011 - 03/01/2011\nΟι ερευνητές από το Πανεπιστήμιο του Μπρίστολ, με επικεφαλής την ψυχολόγο δρα Λίντσεϊ Σεντ Κλερ, θέλησαν να διαπιστώσουν πώς επηρεάζει ο καφές τον οργανισμό, όταν αυτός βρίσκεται σε κατάσταση στρες - όπως ακριβώς συμβαίνει στη διάρκεια των σοβαρών επαγγελματικών συναντήσεων.\nΤα περιστατικά πεπτικού έλκους πληθαίνουν ολοένα και περισσότερο. Η αύξηση αυτή αποδίδεται σε έναν σημαντικό βαθμό στις κακές διατροφικές συνήθειες μιας μερίδας του πληθυσμού. Όπως για κάθε νόσο, έτσι και για το έλκος, αυτό που έχει μεγαλύτερη βαρύτητα είναι η πρόληψη.\nΟρισμένοι σημαντικοί παράγοντες κινδύνου που πρέπει να αποφεύγουμε είναι:\n* η αυξημένη κατανάλωση αλκοολούχων ποτών (δηλαδή όχι περισσότερα από 2 ποτά ημερησίως για τους άνδρες και 1 ποτό για τις γυναίκες).\n* η υπερκατανάλωση καφέ (είτε με καφεΐνη είτε χωρίς).\n* η συχνή κατανάλωση τροφών που είναι πλούσιες σε λιπαρά, όπως για παράδειγμα τα τηγανητά.\n* η υπερβολική κατανάλωση μπαχαρικών.\n* η παράλειψη γευμάτων και η υπερκατανάλωση φαγητού σε ένα γεύμα.\nΕπίσης, στην εμφάνιση πεπτικού έλκους ενδέχεται να συμβάλει η παράλειψη γευμάτων. Η συνήθεια πολλών ανθρώπων να μένουν νηστικοί για πολλές ώρες αφήνει εκτεθειμένο τον βλεννογόνο του στομάχου στα πολύ όξινα ένζυμα που εκκρίνει το στομάχι, για να πέψει τις τροφές.\nΣε ό,τι αφορά στην κατανάλωση όξινων υγρών, όπως οι χυμοί πορτοκαλιού και γκρέιπφρουτ ή τα αναψυκτικά, τα επιστημονικά δεδομένα δείχνουν ότι δεν συνιστούν παράγοντα κινδύνου για την πρόκλησή του.\nΕπομένως, η κατανάλωση μικρών και συχνών γευμάτων και η αποφυγή της κατανάλωσης μεγάλων ποσοτήτων φαγητού σε ένα γεύμα μπορούν να μας προστατεύουν από την εμφάνιση του έλκους.\n5 τέλεια σνακ για μετά την προπόνηση\nΜετά την προπόνηση, ο κύριος στόχος σας πρέπει να είναι η αναπλήρωση των υγρών, των ηλεκτρολυτών και της μυϊκής μάζας. Επομένως, όπως καταλαβαίνετε, το σουβλάκι δεν αποτελεί μία από τις ιδανικές επιλογές. Τι μπορείτε να επιλέξετε;\nΌσο περισσότερα λιπαρά και βιομηχανικές τροφές καταναλώνει κάποιος, τόσο περισσότερο επιβαρύνει την ψυχική υγεία του, με τον κίνδυνο της κατάθλιψης να παραμονεύει. Αντίθετα, οι μεσογειακές τροφές και ιδιαίτερα το ελαιόλαδο φαίνεται πως δρουν κατά της κατάθλιψης, σύμφωνα με μια νέα ισπανική επιστημονική έρευνα.Οι ερευνητές των πανεπιστημίων της Ναβάρα και της Λας Πάλμας στα Κανάρια νησιά, με επικεφαλής τον καθηγητή προληπτικής ιατρικής, Αλμουδένα Σάντσεζ -Βιγιέχας, που δημοσίευσαν τη σχετική μελέτη στο περιοδικό PLoS ONE, διαπίστωσαν επίσης ότι ορισμένες μεσογειακές τροφές, όπως το ελαιόλαδο, που έχουν πολλά ωμέγα-9 λιπαρά οξέα, μπορούν να μειώσουν τον κίνδυνο της κατάθλιψης, σύμφωνα με το γαλλικό πρακτορρείο ειδήσεων.Οι επιστήμονες μελέτησαν για έξι χρόνια τη διατροφή, τον τρόπο ζωής και την κατάσταση της υγείας περισσότερων από 12.000 εθελοντών, από τους οποίους κανείς δεν είχε κατάθλιψη στην αρχή της έρευνας, ενώ 657 είχαν διαγνωστεί με αυτήν στο τέλος, μετά την πάροδο της εξαετίας. Όσοι κατανάλωναν συχνά "fastfood" και γλυκά βιομηχανικής παραγωγής, πλούσια σε υδρογονωμένα "τρανς" λιπαρά, εμφάνιζαν σημαντική αύξηση (έως 48%) του κινδύνου εμφάνισης κατάθλιψης, σε σχέση με όσους δεν κατανάλωναν τέτοια λίπη.\nΈνα πιάτο σπανάκι την ημέρα κάνει τους μύες πιο αποδοτικούς άρα και πιο δυνατούς υποστηρίζουν οι ερευνητές του Τμήματος Φυσιολογίας και Φαρμακολογίας του Ινστιτούτου Καρολίνσκα στη Στοκχόλμη.Σύμφωνα με τα ευρήματα της μελέτης τους η κατανάλωση 300γρ. σπανακιού καθημερινά μειώνει έως και 5% την ποσότητα οξυγόνου που είναι απαραίτητη για την τροφοδοσία και την ενεργοποίηση των μυών όταν ασκείται κανείς. Άρα χρειάζεται λιγότερη ενέργεια για το ίδιο αποτέλεσμα.\nSquash: το άθλημα που θα σας συνθλίψει\nΜε την καλή έννοια, βεβαίως.\nΕίστε τύπος αθλητικός αλλά η ιδέα του γυμναστηρίου σας φαίνεται βαρετή. Η περιοχή που βρίσκεται το σπίτι σας δεν ενδείκνυται για τζόκινγκ, τα ομαδικά αθλήματα απαιτούν πολύ οργάνωση για να μαζευτείτε όλοι. Η γιόγκα και το pilates σας φαίνονται πολύ «ήρεμα» για τα γούστα σας, χιόνι δεν έχει για να πάτε για σκι, βρέχει και δεν μπορείτε να παίξετε τένις. Τι μπορείτε να κάνετε για να «λιώσετε» στη γυμναστική, με παρέα για να υπάρχει και λίγος ανταγωνισμός, ανεξαρτήτως καιρικών συνθηκών; Να παίξετε σκουός (squash)!\nΤο σκουός (που σε ακριβή μετάφραση σημαίνει συνθλίβω και όχι άδικα) είναι ένα είδος αντισφαίρισης εσωτερικού χώρου(το γήπεδο είναι περίπου 60τμ) για δύο ή τέσσερα άτομα (σε ζευγάρια).Τι χρειάζεστε για να παίξετε; Ρακέτες (συγκεκριμένες για σκουός), μπαλάκι (με μία ή δύο έγχρωμες κουκίδες ανάλογα πόσο γρήγορα θέλετε να αναπηδά), αθλητικά ρούχα και παπούτσια καθώς επίσης και ειδικά γυαλιά για να προστατεύετε τα μάτια σας.\nΕπίσης, θα πρέπει να έχετε αντοχές στο τρέξιμο(μην σας ξεγελάνε τα 60τμ), γερές αρθρώσεις (θα τρακάρετε με τους τοίχους συχνά) και πετσέτα γιατί θα χύσετε πολύ ιδρώτα!\nΟι ερευνητές τονίζουν ότι η ανδρική ορμόνη «τεστοστερόνη», συνδέεται άμεσα με το πόσο συχνά ένας ηλικιωμένος άνδρας διατηρεί σεξουαλικές σχέσεις.\nΗ Zoe Hyde από το Πανεπιστήμιο της Δυτικής Αυστραλίας και οι συνεργάτες της μελέτησαν περισσότερους από 2.700 άνδρες ηλικίας από 75 έως 95 χρόνων, προκειμένου να συλλέξουν τις πληροφορίες για τη σεξουαλική τους ζωή.\nΑναρτήθηκε από TASOS_G στις 11:56


ΕΛΜΕ Κιλκίς: Μαρτίου 2013\nΗ αιρετός απαντά στο ΔΣ της ΕΛΜΕ\nΘέμα: σχετικά με την ανακοίνωση της ΕΛΜΕ Κιλκίς για την απόφαση του ΠΥΣΔΕ για τον επανακαθορισμό των ομάδων σχολείων\nη κριτική προς έναν αιρετό εκπρόσωπο των συναδέλφων είναι θεμιτή, αναμενόμενη και, υπό προϋποθέσεις, μπορεί να είναι βοηθητική και εποικοδομητική στην κατεύθυνση της ενδυνάμωσης του ρόλου του στην υπεράσπιση των συμφερόντων του κλάδου.\nΗ αμφίδρομη επικοινωνία ανάμεσα στους αιρετούς και το Σωματείο, ώστε να διαμορφώνονται στέρεες και ξεκάθαρες θέσεις, είναι προς κατάκτηση το επόμενο διάστημα για όλους μας.\nΣτην παρούσα συγκυρία, μπροστά στα τεράστια προβλήματα με τα οποία καλούμαστε να αναμετρηθούμε όλοι μας, με κυριότερα την οικονομική εξαθλίωση και την παιδαγωγική απαξίωση μέσω της τιμωρητικής αξιόλογησης, εκείνο που προέχει είναι η ενότητα και η καλύτερη δυνατή προετοιμασία του κλάδου, μέσα από ουσιαστικό διάλογο με τους συναδέλφους.\nΠρακτικές οι οποίες ευνοούν τις διαιρέσεις και ανακαλύπτουν "εσωτερικούς εχθρούς" υπονομεύουν την ενότητα και τους επερχόμενους αγώνες του κλάδου. Σε ό,τι με αφορά, εγώ θα συνεχίσω να εργάζομαι για την καλύτερη δυνατή ενημέρωση των συναδέλφων και τη συστράτευσή τους στους συνδικαλιστικούς και πολιτικούς αγώνες, έχοντας ως βασική αρχή την ενότητα και όχι τη διαίρεση.\nαιρετός ΠΥΣΔΕ Κιλκίς\nΑναρτήθηκε από ΕΛΜΕ Κιλκίς στις 9:13 μ.μ.\nΜε επιτυχία πραγματοποιήθηκε η εκδήλωση της ΕΛΜΕ στις 24-3-2013, στην οποία βραβεύτηκαν για την επιτυχία τους οι πρωτοετείς φοιτητές μας παιδιά συναδέλφων με έπαινο και ένα συμβολικό δώρο. Το 1o δώρο για την κλήρωση ήταν ένα ταξίδι για 2 άτομα στη Βουδαπέστη την καλοκαιρινή περίοδο προσφορά του ταξιδιωτικού γραφείου\nDROMEAS TRAVEL MESOLOGIOU 2 – 564 30 STAVROUPOLI / THESSALONIKI – GREECE TEL: 2310 / 605 900\nτο οποίο κέρδισε η εκπαιδευτικός Πολυμένη Αγάπη.\nΕπίσης προσφορές για την κλήρωση έδωσε του τουριστικό πρακτορείο GREFIS Μητροπόλεως 20 , T.K. 54624 , Θεσσαλονίκη Τηλ: 2310.237210.\nΑναρτήθηκε από ΕΛΜΕ Κιλκίς στις 4:38 μ.μ.\nΘΕΣΗ ΤΟΥ ΔΣ ΤΗΣ ΕΛΜΕ Ν. ΚΙΛΚΙΣ ΣΧΕΤΙΚΑ ΜΕ ΤΗ ΣΤΑΣΗ ΤΩΝ ΑΙΡΕΤΩΝ ΣΤΟ ΘΕΜΑ ΤΟΥ ΚΑΘΟΡΙΣΜΟΥ ΤΩΝ ΟΜΑΔΩΝ ΣΧΟΛΕΙΩΝ\nΤο Υπουργείο Παιδείας προωθώντας τη λογική των ευέλικτων – ανεξέλεγκτων – αναγκαστικών μετακινήσεων εκπαιδευτικών προωθεί μέσα από τα Υπηρεσιακά Συμβούλια την ενιαιοποίηση των ομάδων σχολείων εντός ΠΥΣΔΕ. Το μέτρο αυτό έρχεται να λειτουργήσει συμπληρωματικά σε όλες τις νομοθετικές παρεμβάσεις του Υπουργείου σχετικά με τις περιοχές μετάθεσης και τις υποχρεωτικές μετακινήσεις.\nΤο ΠΥΣΔΕ του Ν. Κιλκίς αποφάσισε τον ορισμό 4 ομάδων σχολείων.\nΠαρότι το Δ.Σ της ΟΛΜΕ 18/2/13 πρότεινε την διατήρηση των ομάδων σχολείων ως είχαν και το Δ.Σ της ΕΛΜΕ με απόφασή του στις 15/2/13 έθεσε συγκεκριμένα κριτήρια καθορισμού των ομάδων τα οποία παραπέμπουν σε καθορισμό πολύ περισσότερων ομάδων από 3 και τελικά 4 που πρότεινε ο Διευθυντής Εκπαίδευσης , οι δυο αιρετοί του κλάδου Λοκοβίτης Μιχαήλ και Αγγίσταλη Αικατερίνη συμφωνήσαν και αποδέχτηκαν την πρόταση της Διεύθυνσης.\nΠιστεύουμε ότι η ενέργεια των αιρετών έρχεται σε αντίθεση με τις θέσεις των συνδικαλιστικών μας οργάνων ΕΛΜΕ/ΟΛΜΕ και θα δημιουργήσει προβλήματα στους συναδέλφους. Τους καλούμε στο εξής να βρίσκονται σε συνεχή επικοινωνία με το συνδικάτο, ώστε στο εξής να μην επαναληφθεί η ίδια συμπεριφορά. Το ΔΣ της ΕΛΜΕ ν. Κιλκίς θεωρεί τους 2 αιρετούς κομμάτι του κλάδου και όχι πειθήνια όργανα της διεύθυνσης και του υπουργείου. Μάλιστα και τα 2 μέλη υπήρξαν επί χρόνια μέλη του ΔΣ και μάλιστα και μέλη του προεδρείου. Είναι ανεπίτρεπτο να ενεργούν με αυτόν τον τρόπο.\nΞΕΝΕΛΗΣ ΓΙΩΡΓΟΣ ΓΕΩΡΓΟΥΣΗΣ ΓΙΑΝΝΗΣ\nΑναρτήθηκε από ΕΛΜΕ Κιλκίς στις 4:01 μ.μ.\nΕκδήλωση - ενημέρωση για το συνταξιοδοτικό\nΘΕΜΑ ΕΚΔΗΛΩΣΗ ΓΙΑ ΣΥΝΤΑΞΙΟΔΟΤΙΚΟ\nΤο Δ.Σ της ΕΛΜΕ ν. Κιλκίς σας προσκαλεί στην εκδήλωση που διοργανώνει την Παρασκευή 22-3-2013 ώρα 6.00μμ στο συνεδριακό κέντρο του Δήμου Κιλκίς ο σύλλογος πρωτοβάθμιας εκπαίδευσης Κιλκίς με θέμα το συνταξιοδοτικό με ομιλητή το κ. Μπαρλάγκα.\nΑναρτήθηκε από ΕΛΜΕ Κιλκίς στις 6:51 μ.μ.\nΗ ΕΛΜΕ βραβεύει τους νέους φοιτητές\nΤο Δ.Σ της ΕΛΜΕ ν. Κιλκίς σας προσκαλεί στην εκδήλωση που διοργανώνει την Κυριακή 24/3/2013 και ώρα 13.00 στο κέντρο ΚΑΛΥΒΑ 1Ο χλμ. Κιλκίς /Ευκαρπίας.\nΣτην εκδήλωση θα βραβευτούν οι πρωτοετείς φοιτητές, παιδιά των μελών της Ένωσης.\nΤιμή πρόσκλησης 10ευρώ.Πλήρες μενού και πλούσιο λαϊκό πρόγραμμα.\nΤο Δ.Σ της ΕΛΜΕ ΚΙΛΚΙΣ προσκαλεί τους συναδέλφους σε ενημερωτική συνάντηση με ομιλητή το μέλος του Δ.Σ της ΟΛΜΕ Ρούμελη Γεώργιο με θέμα Αξιολόγηση που θα πραγματοποιηθεί\nστο ΕΠΑΛ Αξιούπολης την Τετάρτη 20-3-2013 στις 13.00 μ.μ\nΞΕΝΕΛΗΣ ΓΙΩΡΓΟΣ ΓΕΩΡΓΟΥΣΗΣ ΙΩΑΝΝΗΣ\nΕνημερωτικό αιρετών του ΚΥΣΔΕ\n"Μείωση του αριθμού των εκπαιδευτικών κατά 12% (2010-2012) και παράλληλα απολύσεις αναπληρωτών με μείωσή τους κατά 87%, από 15.500 (το 2011-12) σε 2.000 (το 2013-14) στην πρωτοβάθμια και στη δευτεροβάθμια εκπαίδευση".\nΣτην Ελλάδα του 2013 υπάρχουν εκπαιδευτικοί που διδάσκουν και μετακινούνται ακόμα και σε 6 σχολεία και από το ένα χωριό στο άλλο διανύοντας ατέλειωτα χιλιόμετρα! Σε γενικές γραμμές, οι περισσότερες χώρες τείνουν να μειώνουν τον εβδομαδιαίο διδακτικό χρόνο των εκπαιδευτικών στη δευτεροβάθμια εκπαίδευση. Ο μέσος όρος των διδακτικών ωρών ανά εβδομάδα των καθηγητών στην Ευρώπη είναι 19,1 για το γυμνάσιο και 18,4 για το λύκειο, ενώ στη χώρα μας είναι 18,5 (στοιχεία του ευρωπαϊκού δικτύου «Ευριδίκη», σχετική μελέτη ΚΕΜΕΤΕ)."\nΣτο πλαίσιο της εφαρμοζόμενης αντιλαϊκής μνημονιακής πολιτικής κεντρική επιδίωξη της κυβέρνησης είναι η παραπέρα συρρίκνωση του εκπαιδευτικού προσωπικού. Είναι γνωστό ότι η κυβέρνηση έχει ήδη νομοθετήσει τη μείωση του συνολικού αριθμού των Δημόσιων Υπαλλήλων κατά 150.000 μέχρι το 2015. Αυτό σημαίνει ότι ο αριθμός των εκπαιδευτικών Δευτεροβάθμιας Εκπαίδευσης θα μειωθεί κατά 20.000 περίπου μέχρι τα τέλη του 2015. Δηλαδή, από τον αριθμό των 87.000 περίπου μονίμων και αναπληρωτών που εργάζονται τώρα θα φτάσουμε στις 67.000 στα τέλη του 2015.\nΗ μείωση του αριθμού των μόνιμων συναδέλφων μέσα σε ένα χρόνο έφτασε το 4,2% (από 86.619 στην 1/1/12 έχουν απομείνει 83.012 την 1/1/13), ενώ ο αριθμός των αναπληρωτών και ωρομισθίων μειώθηκε από 6.120 την 1/1/12 στους 3.830 στις 1/1/13 (μείωση κατά 38%).\nΣυνολικά, το εκπαιδευτικό προσωπικό στη Δευτεροβάθμια Εκπαίδευση μειώθηκε μέσα σε ένα χρόνο κατά 5.897 (μείωση κατά 6,4%). Πιο συγκεκριμένα, οι εκπαιδευτικοί δευτεροβάθμιας από 92.739 μειώθηκαν στους 86.842. Η μείωση αυτή είναι συνέχεια της μεγάλης μείωσης που υπήρξε τα δύο προηγούμενα χρόνια. Αναλυτικά, την 1/1/2010 εργάζονταν στη Δευτεροβάθμια Εκπαίδευση 102.360 εκπαιδευτικοί (μόνιμοι, αναπληρωτές και ωρομίσθιοι), ενώ την 1/1/2013 εργάζονταν 86.842, δηλαδή έχουμε μείωση κατά 15.518 (-15,2%).\nΣυνεπώς, εάν συνυπολογίσουμε και τις κυβερνητικές αποφάσεις σχετικά με την επόμενη 3ετία, διαπιστώνουμε ότι μέσα σε μια 6ετία (1/1/2010 - 1/1/2016) ο αριθμός των εργαζομένων στη Δευτεροβάθμια Εκπαίδευση θα μειωθεί από 102.000 περίπου σε 67.000, δηλαδή κατά 35.000 ή κατά 34,3%.\nΣυνέπεια αυτής της πολιτικής είναι να παραμένουν 1.500 περίπου κενά διδακτικού προσωπικού δύο μήνες πριν από τη λήξη της διδασκαλίας των μαθημάτων, να ανατίθενται υποχρεωτικές υπερωρίες, να γίνονται περικοπές ωρών διδασκαλίας μαθημάτων, να έχουν εγκαταλειφθεί τα προγράμματα Ενισχυτικής Διδασκαλίας και Πρόσθετης Διδακτικής Στήριξης, να υποβαθμίζεται, γενικότερα, η Δημόσια Εκπαίδευση και να τίθενται σε καθεστώς εργασιακής ανασφάλειας και περιπλάνησης όσοι εκπαιδευτικοί εξακολουθούν να εργάζονται.\nΑναρτήθηκε από ΕΛΜΕ Κιλκίς στις 6:17 μ.μ.\nΑιμοδοσία Μαρτίου 2013\nΗ ΕΛΜΕ ΚΙΛΚΙΣ θα πραγματοποιήσει αιμοδοσία την Τρίτη 19\nκαι την Πέμπτη 21 MARTIOY 2013 ώρα 09.00 π.μ έως 12.00π.μ\nΟι συνάδελφοι που διαμένουν στη Θεσσαλονίκη μπορούν\nνα δώσουν αίμα στο Ιπποκράτειο Γ.Ν. και στο ΑΧΕΠΑ.\nΞενέλης Γιώργος Γεωργούσης Ιωάννης\nΑναρτήθηκε από ΕΛΜΕ Κιλκίς στις 3:25 μ.μ.\nΠρόσκληση ενημέρωσης για την αξιολόγηση\nΤο Δ.Σ της ΕΛΜΕ ΚΙΛΚΙΣ προσκαλεί τους συναδέλφους/σες σε ενημερωτική συνάντηση με ομιλητή το μέλος του Δ.Σ της ΟΛΜΕ Ρούμελη Γεώργιο με θέμα Αξιολόγηση που θα πραγματοποιηθεί\nστο Εργατικό Κέντρο Κιλκίς την Πέμπτη 14-3-2013 στις 13.00 μ.μ\nΠανεκπαιδευτικό συλλαλητήριο 9-3-2013\nΜε μεγάλη συμμετοχή από την εκπαιδευτική κοινότητα πραγματοποιήθηκε το πανεκπαιδευτικό συλλαλητήριο στη Θεσσαλονίκη το Σάββατο 9-3-2013. Η Φωνή των εκπαιδευτικών ενώθηκε με αυτήν των κατοίκων της Χαλκιδικής, της Θράκης, του Κιλκίς και άλλων περιοχών που αγωνίζονται εναντίον των μεταλλείων χρυσού στις Σκουριές της Ιερισσού και έδωσε ένα ξεκάθαρο μήνυμα προς όλους: δεν πάει άλλο, θα γίνει χαμός. Το ποτάμι λαού με μικρά παιδιά και παππούδες ξεχύλισε όλη τη Τσιμισκή και την παραλιακή και κατέληξε στο Λευκό Πύργο. Η ΕΛΜΕ ν. Κιλκίς συμμετείχε στην πορεία με το δικό της πανώ. Σας καλούμε όλους στην επόμενη κινητοποίηση γιατί πρέπει να πάρουμε εμείς την τύχη μας στα χέρια μας.\nΑναρτήθηκε από ΕΛΜΕ Κιλκίς στις 9:07 π.μ.\nΔείτε την καταγγελία της ΟΛΜΕ για τα επεισόδια στην Ιερισσό\nΤο Δ.Σ της ΕΛΜΕ καλεί τους εκπαιδευτικούς στο μεγάλο πανεκπαιδευτικό συλλαλητήριο που θα πραγματοποιηθεί στη Θεσσαλονίκη το Σάββατο 9 Μάρτη,11.30π.μ., Αγ.Βενιζέλου\nΓια την διευκόλυνση των συναδέλφων από την πόλη του Κιλκίς η ΕΛΜΕ μαζί με το Σύλλογο της Πρωτοβάθμιας Εκπαίδευσης έχει ναυλώσει λεωφορείο.\nΤο λεωφορείο θα ξεκινήσει από το ΚΙΛΚΙΣ Πλατεία Ειρήνης 9.30 ώρα π.μ\nΑναρτήθηκε από ΕΛΜΕ Κιλκίς στις 8:33 μ.μ.\nΗ δήθεν ενισχυτική !!!\nΓΙΑ ΤΗ ΔΗΘΕΝ ΕΝΙΣΧΥΤΙΚΗ\nΤρεις μήνες πριν τον Ιούνιο, το Υπουργείο Παιδείας, σε μια κίνηση καθαρά επικοινωνιακή και πελατειακή, βγάζει από τη ναφθαλίνη, που το ίδιο την είχε τοποθετήσει, την ενισχυτική διδασκαλία, σε μια κακέκτυπη και προκλητικά υποκριτική εκδοχή της.\nΓιατί το υπουργείο ανακοινώνει την ενισχυτική, τη στιγμή που δεν έχει καλύψει ακόμη τα πάνω από 2000 κενά στην εκπαίδευση;\nΠόσες εβδομάδες πραγματικών μαθημάτων στα πλαίσια της ενισχυτικής απομένουν , μέχρι το τέλος της σχολικής χρονιάς, από τη στιγμή έναρξης των μαθημάτων;\nΤα παραπάνω ερωτήματα(και οι αυτονόητες απαντήσεις), είναι αποκαλυπτικά του μεγέθους της προκλητικής υποκρισίας της ηγεσίας του υπουργείου και του δήθεν ενδιαφέροντος του για την πραγματική βοήθεια των μαθητών που την έχουν ανάγκη.\nΟι εκπαιδευτικοί που θα εργαστούν εκεί (και θα αμείβονται με την ελάχιστη αποζημίωση των ωρομισθίων) , θα μπορούν να απολύονται εάν στο τμήμα απομείνουν λιγότεροι μαθητές από το προβλεπόμενα όριο των 10 μαθητών(με εξαίρεση δυσπρόσιτες περιοχές, νησιά) . Ένα τμήμα θα μπορεί να ξεκινήσει, για παράδειγμα με 11 μαθητές και στην πορεία, εάν αποχωρήσουν 2, θα αποκλειστούν και οι υπόλοιποι μαθητές, ενώ ο εκπαιδευτικός θα απολυθεί.\nΟι στόχοι της δήθεν ενισχυτικής είναι ξεκάθαροι:\n1.Θέσπιση τριτοκοσμικών εργασιακών σχέσεων(φτηνό , ευέλικτο εργασιακό καθεστώς σαν πιλότος για το μέλλον όλων των εργασιακών σχέσεων και στην εκπαίδευση).\n2.Φτηνά και επικίνδυνα, για τη μόρφωση των μαθητών, επικοινωνιακά παιχνίδια, σε βάρος της αγωνίας χιλιάδων φτωχών οικογενειών.\nΑπαιτούμε την ουσιαστική επαναλειτουργία της ενισχυτικής διδασκαλίας:\nΜε διαφανείς διαδικασίες στην πρόσληψη των εκπαιδευτικών και στη συνολική λειτουργία του θεσμού. Με καθεστώς εργασιακών σχέσεων αντίστοιχων των αναπληρωτών και με ουσιαστικές αυξήσεις στους απαράδεκτα χαμηλούς μισθούς των εργαζομένων σε αυτή.\nΟι εκπαιδευτικοί σε όλη τη χώρα, είτε με τη συμμετοχή τους σε δράσεις αλληλεγγύης, είτε με τον καθημερινό, άνισο αγώνα μέσα σε ένα σχολείο ουσιαστικό εγκαταλειμμένο από την πολιτεία, κρατάνε ζωντανή την εκπαιδευτική διαδικασία .\nΜαζί με γονείς και μαθητές θα αγωνιστούμε για τη δημόσια , δωρεάν παιδεία , απέναντι σε μια πολιτική που διαλύει και τη μόρφωση και το μέλλον των παιδιών μας.\nΤο Δ.Σ της ΕΛΜΕ ΚΙΛΚΙΣ καλεί τους συναδέλφους να\nπαρευρεθούν στην ΕΚΔΗΛΩΣΗ - ΣΥΖΗΤΗΣΗ ΤΩΝ ΕΛΜΕ\nΘΕΣΣΑΛΟΝΙΚΗΣ με θέμα\nΣυντελεστής μορφωτικής οπισθοδρόμησης\nΓΡΟΛΛΙΟΣ ΓΙΩΡΓΟΣ Πρόεδρος Παιδαγωγικού Τμήματος ΑΠΘ\nΘΕΟΔΟΣΙΑΔΗΣ ΓΙΑΝΝΗΣ μέλος Δ.Σ. Γ΄ ΕΛΜΕ Θεσσαλονίκης\nΠΑΤΙΔΗΣ ΗΛΙΑΣ μέλος Δ.Σ. ΟΛΜΕ\nΧΑΡΑΜΗΣ ΠΑΥΛΟΣ Μέλος Δ.Σ. ΚΕΜΕΤΕ\n4 Μάρτη, στην ΕΔΟΘ Προξένου Κορομηλά 51 , στις 6.30μ.\nΑναρτήθηκε από ΕΛΜΕ Κιλκίς στις 4:07 μ.μ.\nΠΡΟΣΚΛΗΣΗ Το Δ.Σ της ΕΛΜΕ ΚΙΛΚΙΣ προσκαλεί τους...


Ακινησία και διάχυτες απειλές πολέμου | Η ΚΑΘΗΜΕΡΙΝΗ\n2 Ιανουαρίου, 2018 02.01.2018 • 13:38\nΑς υποθέσουμε ότι η Ελλάδα αποφασίζει επιτέλους να εφαρμόσει τη σύμβαση του 1982 που προς το παρόν μόνον επικαλείται. Κατά την κρατούσα σε Αθήνα και Λευκωσία αντίληψη, στη συγκεκριμένη περιοχή της Ανατολικής Μεσογείου εφάπτονται η κυπριακή ΑΟΖ με την ελλαδική και την τουρκική υφαλοκρηπίδα. Επομένως πρέπει να υπάρξουν συμφωνίες οριοθετήσεως και με τις τρεις χώρες. Αυτό όμως είναι αδύνατον μεταξύ Κύπρου και Τουρκίας και απεδείχθη αδύνατον (μέχρι σήμερα τουλάχιστον) μεταξύ Ελλάδος και Τουρκίας. Σύμφωνα με τη διεθνή πρακτική, Ελλάδα και Κύπρος μπορούν να προχωρήσουν σε οριοθέτηση και να σταματήσουν λίγο πριν από το τριεθνές σημείο συναντήσεως των ορίων με την Τουρκία, ευελπιστώντας ότι στο μέλλον θα συμφωνήσει και η Αγκυρα.\nΑυτά ως προς το διεθνές δίκαιο και τη διεθνή πρακτική. Το επιχείρημα του κ. Ροζάκη όμως, εκτός από νομικό, είναι και πολιτικό: διάλογος με την Τουρκία για οτιδήποτε μπορεί να την ενοχλήσει αλλιώς θα μας κάνει πόλεμο. Ο διάλογος με την Τουρκία είναι καλοδεχούμενος αλλά να ξέρουμε τα όριά του. Από το 1974 έχουμε συζητήσει με την Αγκυρα επί 30 συνολικά χρόνια (1975-80, 1988, 1990-93, 1996-1998, 1999-2017). Ειδικά οι λεγόμενες «διερευνητικές συνομιλίες» έχουν κλείσει 15 χρόνια (2002-σήμερα). Για ποιο λόγο δεν τα έχουμε βρει έως τώρα; Να το θέσω κυνικά (για να καταλάβουμε και πώς διεξάγεται ο διάλογος όλα αυτά τα χρόνια): διότι οι απαιτήσεις της Τουρκίας ξεπερνούν κατά πολύ εκείνα που η Ελλάδα είναι διατεθειμένη να «δώσει» σε μια διαπραγμάτευση.\nΥστερα, όμως, από τόσες δεκαετίες αδιέξοδου διαλόγου, η επίκλησή του χρησιμεύει μόνον ως άλλοθι για την ακινησία μας, που πλέον είναι κραυγαλέα. Είμαστε το μόνο από τα 149 παράκτια κράτη του πλανήτη που δεν έχει επεκτείνει τα χωρικά του ύδατα στα 12 μίλια. Θεωρούμε ότι περιττεύει η κήρυξη ΑΟΖ επειδή δεν είναι δυνατή η οριοθέτησή της. Δεν θεσπίζουμε ευθείες γραμμές βάσεως στις ακτές μας. Δεν κάνουμε αλιευτική ζώνη 12 μιλίων παρότι η Ευρωπαϊκή Επιτροπή έχει σχετικό νομικό πλαίσιο. Μέχρι το 2011 και τον νόμο 4001 (γνωστό ως νόμο Μανιάτη) είχαμε εγκαταλείψει οποιαδήποτε σκέψη για εκμετάλλευση των κοιτασμάτων υδρογονανθράκων σε θαλάσσιες περιοχές, ακόμη και στο Ιόνιο ή στο Νότιο Κρητικό.


Κρήτη 2012 // Μια υπέροχη εμπειρία | Beauty Stars\nPosted by: BeautyStars in hellas, TRAVEL 0 2,770 Views\nΣητεία, Φοινικοδάσος, Κουτσουνάρι, Ιεράπετρα & Αγ. Νικόλαος,Κίσαμος, Σούδα,Κολυμβάρι . Ένα ταξίδι , πολλοί προορισμοί, απεριόριστες αναμνήσεις και όμορφοι άνθρωποι. Λες και έζησα 10 καλοκαίρια σε ένα.\nTην Κίσαμο επισκεφθήκαμε προς το τέλος σχεδόν του ταξιδιού μας , πήγαμε μια βόλτα στην κεντρική πλατεία και αγναντέψαμε την υπέροχη θέα που έχει. Λόγω του έντονου αέρα που είχε τα κύματα υψώνονταν πολύ μεγάλα δημιουργώντας μια υπέροχη εικόνα άγριας ομορφιάς. Επιλέξαμε να πάμε πολύ νωρίς το πρωί εκεί και έτσι δεν υπήρχε κανείς εκεί, αυτή ήταν και η ιδιάζουσα μαγεία που μας χάρισε το μέρος. Η μοναδικότητα της στιγμής.\nΙεράπετρα & Αγ. Νικόλαος Κίσαμος Κολυμβάρι . Κουτσουνάρι κρήτη Σητεία Σούδα ταξιδι Φοινικοδάσος\t2012-09-09\nTagged with: Ιεράπετρα & Αγ. Νικόλαος Κίσαμος Κολυμβάρι . Κουτσουνάρι κρήτη Σητεία Σούδα ταξιδι Φοινικοδάσος\nPrevious: Πελοπόννησος 2012 // Η ομορφιά της Ελλάδας\nNext: Ο Karl Lagerfeld μιλάει για την τσάντα Chanel (Paris Fashion Week)


Έξοδος Κινδύνου, Feel In, Spoctulus\n29 Απρ 2011 21:00\nΤην Παρασκευή 29 Απρίλη, στο Rodeo, Οι Έξοδος Κινδύνου, οι Feel in’ και ο Spoctulus, δίνουν το παρόν σε μια μουσική περιπλάνηση που ταξιδεύει μεταξύ reggae, rock και έντεχνης αισθητικής αλλά με κοινή βάση την rap. Καλεσμένοι της βραδιάς είναι τα Αντίποινα, που θα ερμηνεύσουν μερικά παλιά και νέα κομμάτια με τη βοήθεια της μπάντας των Έξοδος Κινδύνου!\nΟι Έξοδος Κινδύνου αποτελούν τη σύμπραξη του Δημήτρη Πετσούκη (Σκηνοθέτη), ιδρυτή και μέλους των ιστορικών FF.C, με μουσικούς διαφόρων ειδών. Κατ’ αυτό τον τρόπο συνεχίζεται το ταξίδι που ξεκίνησε κάποτε κάτω από το διακριτικό τίτλο της Χαρμολύπης. Έτσι οι Έξοδος Κινδύνου, 10 χρόνια μετά την κυκλοφορία της πρώτης Χαρμολύπης, μπολιάζουν και πάλι τους hip hop ήχους με στοιχεία από τη reggae, τη rock και την έντεχνη. Στις 29/04 θα παρουσιάσουν κομμάτια από τη δουλειά που ετοιμάζουν καθώς και επιλεγμένα κομμάτια από το σύνολο της δισκογραφίας των FF.C.\nΟι Feel in' δημιουργήθηκαν το 2003 στην Πάτρα κάνοντας μία προσέγγιση του hip hop μέσα από ένα εντελώς διαφορετικό πρίσμα συνδυάζοντας τις διαφορετικές τους μουσικές επιρροές. Στοιχεία από την ηλεκτρονική και την rock μουσική, ατμοσφαιρικά φωνητικά και ραπ, στίχος κοινωνικός και προσωπικός είναι μερικά από τα κομμάτια που συμπληρώνουν τον ήχο τους. Αυτή τη περίοδο κυκλοφορεί η πρώτη τους δισκογραφική δουλειά με τίτλο “Ανοίγει η σκηνή” από την Legend την οποία και θα παρουσιάσουν ζωντανά.


Σειρά Furreal : FRR ΣΚΥΛΑΚΙ ΜΕ ΗΧΟ SHAGGY ...\nΚωδικός e-tza: 1-050244\nΚωδικός Κατασκευαστή: E0497\nΑυτό το γλυκό κουταβάκι ανυπομονεί για το καινούργιο του χτένισμα! Χρησιμοποιήστε το αξεσουάρ styling, πιέστε το απαλά στο τρίχωμά του και δημιουργήστε υπέροχα χτενίσματα.\nΧαϊδέψτε το κεφάλι του κι ακούστε το να βγάζει χαρούμενους ήχους!\nΕτικέτες: frr , ΣΚΥΛΑΚΙ , ΜΕ , ΗΧΟ , shaggy , shawn , Σειρά , furreal\nFurreal Πόνι που Περπατάνε Ηλικίες 4 ετών και άνω Τα νέα χαδιάρικά πόνι περπατάνε πραγματικά και θα σου κλέψουν την καρδιά! Μοιάζουν με αληθινά μικρ..


ΑΣΥΜΒΙΒΑΣΤΟ ΙΛΙΟΝ: ΦΤΑΝΕΙ ΠΙΑ Η ΚΟΡΟΪΔΙΑ! ΜΕΤΡΑ ΣΤΗΡΙΞΗΣ ΣΤΗΝ ΤΟΠΙΚΗ ΚΟΙΝΩΝΙΑ! - Μαχητής Δυτικής Αθήνας\nHome Ίλιον ΑΣΥΜΒΙΒΑΣΤΟ ΙΛΙΟΝ: ΦΤΑΝΕΙ ΠΙΑ Η ΚΟΡΟΪΔΙΑ! ΜΕΤΡΑ ΣΤΗΡΙΞΗΣ ΣΤΗΝ ΤΟΠΙΚΗ ΚΟΙΝΩΝΙΑ!\nΣκληρή ανακοίνωση εξέδωσε το «Ασυμβίβαστο Ίλιον» που καταγγέλλει αδιαφάνεια στο Δήμο Ιλίου, ενώ ταυτόχρονα ζητά μέτρα στήριξης της τοπικής κοινωνίας.\nΓια αδιαφάνεια, αυταρχισμό και εμπαιγμό κατηγορεί τη δημοτική αρχή Ιλίου η δημοτική κίνηση «Ασυμβίβαστο Ίλιον».\nΜε ανακοίνωση που εξέδωσε καταγγέλλει επιχορηγήσεις αλά καρτ σε πολιτιστικούς συλλόγους, για προσλήψεις fast track ημετέρων και κρούσματα αδιαφάνειας και εκφοβισμού στον Φαέθων. Παράλληλα ζητά μέτρα στήριξης της τοπικής κοινωνίας όπως διαγραφή ανταποδοτικών τελών, αναστολή βεβαιωμένων οφειλών, προσλήψεις σχολικών καθαριστριών κ.α.\nΑναλυτικά η ανακοίνωση της δημοτικής κίνησης «Ασυμβίβαστο Ίλιον» αναφέρει\nΗ κούραση, ο κίνδυνος λουκέτου και ανεργίας, η έλλειψη δημοκρατικών δικαιωμάτων και η εκτόξευση των διασωληνώσεων είναι τα αποτελέσματα μετά από ένα χρόνο πανδημίας, με αποκλειστική υπεύθυνη τη σημερινή κυβέρνηση. Παράλληλα, αδιαφάνεια και δυσοσμία παντού!\n59.000 € διανεμήθηκαν σε κάποιους πολιτιστικούς συλλόγους, όταν παρευρίσκονταν στην ψηφοφορία 2 δημοτικοί σύμβουλοι της διοίκησης Ζενέτου, που είναι ταυτόχρονα Πρόεδρος και Γραμματέας Πολιτιστικού Συλλόγου που επιχορηγήθηκε!\nΠόσο ηθικό είναι να αρνείται η Δημ. Αρχή α) να συζητήσει αίτημα εργαζομένων του μη κερδοσκοπικού οργανισμού ΦΑΕΘΩΝ για κρούσματα εκφοβισμού και αδιαφάνειας; β) να αποδεχθεί το αίτημα 61 εργαζομένων στους βρεφονηπιακούς σταθμούς ότι καλύπτουν μόνιμες και διαρκείς ανάγκες;\nΑναστολή βεβαιωμένων οφειλών φυσικών προσώπων που βρίσκονται σε αναστολή εργασίας και διαγραφή οφειλών για όσους έχασαν τη δουλειά τους από 22/03/2020 και μετά, με βάση το ΦΕΚ 986/20.\nΑύξηση των ανταποδοτικών τελών σε Super Markets, τράπεζες, εταιρείες τηλεπικοινωνίας και απόδοσή τους σε όσες οικογενειακές επιχειρήσεις υπάρξουν κρούσματα και δεν θα είναι δυνατή η λειτουργία τους, λόγω έλλειψης προσωπικού.\nΑΣΥΜΒΙΒΑΣΤΟ ΙΛΙΟΝ: ΠΤΩΧΕΥΤΙΚΟ, ΜΕ ΝΟΜΟ Η ΑΡΠΑΓΗ ΤΗΣ ΠΕΡΙΟΥΣΙΑΣ ΤΟΥ ΛΑΟΥ ΕΠΤΑ ΜΕΤΡΑ ΣΤΗΡΙΞΗΣ ΣΤΟΥΣ ΕΠΙΧΕΙΡΗΜΑΤΙΕΣ ΚΑΙ ΠΟΛΙΤΕΣ ΤΗΣ ΠΕΤΡΟΥΠΟΛΗΣ ΜΕΙΩΣΕΙΣ ΜΙΣΘΩΝ ΚΑΙ ΠΡΟΣΩΠΙΚΟ ΑΣΦΑΛΟΥΣ ΛΕΙΤΟΥΡΓΙΑΣ ΤΑ ΜΕΤΡΑ ΣΤΗΡΙΞΗΣ ΣΤΙΣ ΕΠΙΧΕΙΡΗΣΕΙΣ ΛΑ.ΣΥ. ΙΛΙΟΥ: ΜΕΤΡΑ ΠΡΟΣΤΑΣΙΑΣ ΤΗΣ ΥΓΕΙΑΣ ΚΑΙ ΣΤΗΡΙΞΗΣ ΔΗΜΟΤΩΝ ΚΑΙ ΕΡΓΑΖΟΜΕΝΩΝ ΤΟΥ ΔΗΜΟΥ\ntags: ΑΣΥΜΒΙΒΑΣΤΟ ΙΛΙΟΝ\nπροηγουμενο ΑΝΟΙΞΑΝ ΟΙ ΠΑΙΔΙΚΕΣ ΧΑΡΕΣ ΣΤΟ ΔΗΜΟ ΙΛΙΟΥ\nεπομενο ΙΛΙΟΝ: ΧΩΡΟΣ ΑΝΑΨΥΧΗΣ ΤΟ ΠΑΡΚΟ ΡΑΔΙΟΦΩΝΙΑΣ ΤΗΣ ΕΡΤ [VIDEO]


Αστρολογία για την Ψυχή Η Έκθεση Πέλε 31 Μαΐου, PDF\nDownload "Αστρολογία για την Ψυχή Η Έκθεση Πέλε 31 Μαΐου, 2017"\n1 Αστρολογία για την Ψυχή Η Έκθεση Πέλε 31 Μαΐου, 2017 Aloha! Είμαι ο Kaypacha με την Έκθεση Πέλε για τις 31 Μαΐου του Αυτό είναι το North Fork του American River εδώ (Καλιφόρνια) που ξεχειλίζει με νερό, νερό και νερό παντού. Αυτό είναι καλό για εμάς τώρα, γιατί δεν έχουμε πλανήτες στο νερό, εκτός από τον Χείρωνα και τον Ποσειδώνα στους Ιχθείς. Αλλά νομίζω ότι οι Ιχθείς είναι ο αιθέρας όχι νερό, ούτως ή άλλως. Το νερό είναι το αίσθημα, το συναίσθημα, που αλλάζει και κινείται. Οι Ιχθείς είναι το πνευματικό, ο διαλογισμός, η Nirvana, η φώτιση, έξω από το σώμα, το να βρίσκεσαι σε πολύ διαφορετική ενέργεια. Νιώστε αυτό το νερό όπως το σχηματισμό και τη μετακίνηση βουνών. Μιλώντας για τα βουνά, έχουμε τον Ερμή στον Ταύρο, τη σταθερή γη, σε τρίγωνο με τον Πλούτωνα στον Αιγόκερω, τον τράγο στο βουνό, τον Αιγόκερω. Και τι άλλο συμβαίνει εδώ; Θα έλεγα ότι το μεγάλο πράγμα είναι η Αφροδίτη που έκανε τετράγωνο με τον Πλούτωνα την περασμένη εβδομάδα. Και τώρα έρχεται το Σάββατο και πρόκειται να κάνει σύνοδο με τον Ουράνιο πριν τελικά βγει από τον Κριό την ερχόμενη Τρίτη, είναι μια μακρά περίοδος. Η Αφροδίτη πήγε για πρώτη φορά στον Κριό στις 4 Φεβρουαρίου, και ναι πήγε ανάδρομα πίσω στους Ιχθείς για λίγο. Αλλά είχαμε αυτή την Kali στον Κριό, τη σκληρή όψη, τη γυναικεία ενέργεια που συμβαίνει εδώ και αρκετό καιρό. Το θηλυκό είναι δεκτικό, απαλό, ακούει και είναι ανοιχτό. Μπορείτε να ρίξετε την Αφροδίτη στον Κριό και μπορεί να το ξεχάσετε! (*γέλιο) Είναι σαν, «Επίθεση!» Σκληρό σαν καρφιά, ξέρετε, όπως η 1\n2 Ζήνα ή κάτι τέτοιο. Δεν είναι σαν θεά Πολεμιστής αυτές τις μέρες; Έτσι, ουάου, θα είναι μια μεγάλη αλλαγή την επόμενη εβδομάδα όταν θα πάει στο Ταύρο. Ο Ερμής θα είναι επίσης εκεί την ίδια στιγμή την Τρίτη. Έκανα το χάρτη για αυτό, κοιτάξτε τον στην αρχή. Μετακινείται από τον Ταύρο στους Διδύμους. Έτσι, η Αφροδίτη επιστρέφει στον Ταύρο την επόμενη εβδομάδα και ο Ερμής επιστρέφει στους Διδύμους την επόμενη εβδομάδα. Και ακόμη και πριν από αυτό, ο Άρης επιστρέφει στο σπίτι, στον Καρκίνο, όχι ότι είναι πραγματικά στο σπίτι του στον Καρκίνο, απλά ο Καρκίνος κυβερνά το σπίτι. Αλλά ο Άρης στον Καρκίνο είναι αυτό που βλέπουμε τώρα, το κινούμενο νερό, ο Καρκίνος είναι θεμελιώδες νερό. Ο Άρης θα είναι εκεί για μερικούς μήνες, ανακατεύοντας τα εδώ τον Ιούνιο και τον Ιούλιο - πλανήτης της φωτιάς, ζώδιο του νερού - βάλτε τα καπέλα σας. Θα υπάρχει ισχυρή, συναισθηματική ενέργεια που θα εμφανιστεί μετά από όλη αυτή τη φωτιά και τον αέρα και τη γη που συνέβαιναν. Το μεγάλο πράγμα για το οποίο θέλω να μιλήσω σήμερα είναι ποιό; Ο Ήλιος απέναντι από τη Μαύρη Σελήνη Λίλιθ. Ο Ήλιος στους Διδύμους σε αντίθεση με την Λίλιθ. Ο Άρης εξακολουθεί να είναι απέναντι από τον Κρόνο, αν θέλετε να έχετε μερικές τεχνικές πληροφορίες γι 'αυτό, μέχρι την Κυριακή, για όσο είναι στους Διδύμους, θα είναι απέναντι από τον Κρόνο. Έτσι είναι ο Ήλιος και ο Άρης στους Διδύμους απέναντι από τον Κρόνο με τη Λίλιθ στον Τοξότη. Θα μιλήσουμε λίγο για το τι δείχνει αυτό. Επειδή εκτός από αυτό, την Κυριακή ο Ήλιος είναι ακριβώς σε τετράγωνο με τον Ποσειδώνα. Έχουμε λοιπόν ένα T τετράγωνο, τον Ήλιο και την Λίλιθ, σε τετράγωνο με τον Ποσειδώνα. Επιτρέψτε μου να κοιτάξω προς την κάμερα και να μιλήσω γι 'αυτό. Εντάξει! Ελπίζω ότι ο ποταμός δεν κάνει πολύ φασαρία τι στο καλό συμβαίνει! (* γελώντας) Είμαι έξω στη φύση με τον Θεό, τη φύση! Ο Τοξότης είναι ο 9ος οίκος, η φύση, ο φυσικός νόμος, η αλήθεια. Είναι σαν, επέκταση, φιλοσοφία, θρησκεία που επιδιώκει να δώσει μια μεγαλύτερη, μεγαλοπρεπή, υψηλότερη, ευρύτερη προοπτική στα πράγματα - την επέκταση της συνείδησης. Αυτό είναι που συμβαίνει με τη Λίλιθ, πραγματικά από τον Φεβρουάριο έως τον Νοέμβριο αυτού του έτους. Και γνωρίζουμε ότι ο Κρόνος βρίσκεται εκεί όλο το έτος, αγγίζοντας το Γαλαξιακό Κέντρο, το οποίο θα μπορούσαμε να πούμε ότι είναι μια χοάνη της παγκόσμιας αλήθειας που έρχεται προς τα εδώ. Έτσι, ο Κρόνος και η Λίλιθ κάνουν αυτόν τον χορό στον Τοξότη, και τότε τι; Ο Δίας είναι ο κυβερνήτης του Τοξότη του 9ου οίκου. Και είναι σε αντίθεση με τον Ουρανό, που έχει να κάνει με τη φώτιση, όπως το να βλέπεις με τη σαφήνεια μιας δέσμης λέιζερ και κάνει τετράγωνο με τον Πλούτωνα φέτος - τη βαθύτερη δύναμη Κουνταλίνι, τη δύναμη της ζωής και την ενέργεια ζωής. Δείτε το, συνδεθείτε με αυτό. Αυτός είναι ο λόγος που είπα ότι αυτό το έτος έχει να κάνει με το τέλος της ψευδαίσθησης. Τραβήξτε το πέπλο, δείτε την αλήθεια και τι είναι αυτό; Ο Ήλιος έρχεται στους Διδύμους, ο Άρης έρχεται στους Διδύμους. Και οι Δίδυμοι είναι ο κατεργάρης, ο τσιγγάνος, η αιώνια νεότητα, ο περίεργος, λίγο από όλα, το τώρα, το τι πρέπει να συμβεί και να προχωρήσει. (*γελώντας) Και είναι σε αυτή την αντίθεση με τον Τοξότη που 2\n3 είναι όπως ο Μωυσής που κατεβαίνει στο βουνό με ένα πίνακα ή κάτι τέτοιο. Όπως, «Αυτός είναι ο νόμος. Αυτή είναι η αλήθεια. Αυτή είναι η αιώνια φύση της εξέλιξης, της ανάπτυξης και της επέκτασης, της κατανόησης από τον αριστερό εγκέφαλό σας. Ας κάνουμε λοιπόν λίγα χρήματα και ας διασκεδάσουμε και ας γκρινιάξουμε και ας το πάρουμε σοβαρά.» Είναι κάτι βαρύ. Τι είναι η σκιά; Η Λίλιθ είναι η σκιά. Η σκιά του Τοξότη, με τι γεννιόμαστε όλοι; Τι μας κάνει η θρησκεία; (*γελώντας) Η μεγάλη σκιά, πρώτα απ 'όλα θα έλεγα, η σκιά είναι η αλήθεια για τους εαυτούς μας. Η Λίλιθ είναι η αλήθεια για τον εαυτό μας, που είναι βαθύ, ισχυρό και ουσιαστικό και είναι η ριζική μας ενέργεια, η δύναμη της Κουνταλίνι. Στον Τοξότη λέει: «Είμαι σε επαφή με την αλήθεια. Ξέρω την αλήθεια μου. Καταλαβαίνω. Καταλαβαίνω τον κόσμο. Ξέρω, πιστεύω, πιστεύω σε κάτι μεγαλύτερο, ευρύτερο και μεγαλύτερο. Και βλέπω την αλληλεξάρτηση και την εσωτερική σύνδεση με όλα τα πράγματα. Η σκιά είναι η αρνητική πίστη στον εαυτό μου. Η Λίλιθ είναι εκεί που μας είπαν, «Όχι, μη! Δεν ξέρεις. Δεν είσαι ειλικρινής. Δεν λες αλήθεια. Είσαι αμαρτωλός. Είσαι κακός. Κάνεις λάθος. Πρέπει να κάνεις διαλογισμό, να κάνεις τις προσευχές σου και να πεις το μάντρα σου - πρέπει να κερδίσεις το δρόμο σου πίσω στο Θεό.» Αυτή είναι η πατριαρχική θρησκεία εδώ και χιλιάδες χρόνια. Έτσι η σκιά με την οποία γεννηθήκαμε όλοι αυτές τις μέρες είναι «δεν ξέρω». Μιλήσατε ποτέ στους ανθρώπους και προσπαθήσατε να τους κάνετε να αναλάβουν την ευθύνη για κάτι, «Αχ, δεν ξέρω, απλά συνέβη. Απλώς έτσι είναι. Δεν ξέρω.» Είναι μια τεράστια δικαιολογία. Και είναι ακόμα χειρότερο όταν το πιστεύουμε. Επειδή κάποια εξωτερική αρχή μας είπε, «Δεν γνωρίζετε τον εαυτό σας. Δεν ξέρετε τι είναι σωστό και τι είναι λάθος. Πρέπει να πάτε στο σχολείο για να μάθετε τι είναι καλό και τι είναι κακό» - βλακείες! Ο Ουρανός στον Κριό, ο Κριός είναι το ένστικτο. Η Αφροδίτη που έρχεται γύρω από τον Ουρανό, αυτό είναι η ώθηση μας, αυτό είναι το ένστικτό μας. Και ακριβώς όπως το ελάφι ή η αρκούδα ή οποιοδήποτε άγριο ζώο, ξέρουμε ενστικτωδώς. Αν βγούμε από τα κεφάλια μας και έξω από τις ιστορίες μας και από το εγώ μας και βρεθούμε στο σώμα μας (ο Ερμής στον Ταύρο) και μπούμε και αισθανθούμε πραγματικά τον χώρο της καρδιάς μας, ξέρουμε τι είναι σωστό και ξέρουμε τι συμβαίνει. Ξέρουμε τι είναι η αλήθεια, ξέρουμε τι είναι ψέμα. Ξέρουμε όταν κάποιος μας πιέζει. Όμως, όλοι μας παγιδευόμαστε, και αυτό είναι ο Ήλιος σε τετράγωνο με Ποσειδώνα, στις επιθυμίες, τις ελπίδες και τα όνειρα. «Ω, αλλά ήθελα πραγματικά να είμαι έτσι. Θέλω πραγματικά αυτή τη σχέση. Θέλω πραγματικά αυτό το όνειρο να γίνει πραγματικότητα, αυτή την ψευδαίσθηση ότι είμαι ζωντανός.» Και έτσι παραμορφώνουμε. Και αυτή η σκιά έρχεται και παίρνει την αλήθεια και την περιστρέφει. Και παίζουμε τα παιχνίδια άλλων ανθρώπων. Αφήνουμε άλλους ανθρώπους να είναι μαμά, άλλοι άνθρωποι να είναι μπαμπάς, άλλοι άνθρωποι να είναι δάσκαλοι και άλλοι άνθρωποι να είναι σοφοί. «Ω σοφέ, πες μου ποιος είμαι. Πες μου την αλήθεια μου. Πες μου τι πρέπει να κάνω. Πες μου τι είναι σωστό. Πες μου τι είναι λάθος. Σε παρακαλώ, πρέπει να το ξέρω. Διαφορετικά, θα μπορούσα 3\n4 να κάνω κάτι κακό. Δεν εμπιστεύομαι τον εαυτό μου. Αμφιβάλλω εντελώς για τον εαυτό μου»(* γελώντας) Ω, φίλε... σωστά; Έτσι χρειάζεται πρακτική και χρειάζεται χρόνος, χρειάζεται συγχώρεση του εαυτού μας. Χρειάζεται η θέληση να σπάσει το όνειρο ή να σκάσει η φούσκα ή να βγει με την ώθηση μας ή το ένστικτό μας και λέει, Μπουμ! «Είσαι αυτό... νιώσε το... επιθύμησέ το. Γνωρίστε τον εαυτό σας μέσα από αυτό που θέλετε και τι σας ενθουσιάζει, τι επιθυμείτε - αυτό είναι το πνευματικό σας μονοπάτι! Ακολουθήστε το... εξαντλήστε το... μην το καταπνίξετε ή το αρνηθείτε και προσπαθήσετε να ευχαριστήσετε τον άλλο. Ο Ήλιος έρχεται σε αντίθεση με τη Λίλιθ και εδώ είναι η Μεγάλη Σκιά. Αυτό είναι ένα διάστημα, συνδεδεμένο με την κατάθλιψη, με την αυτοκτονία, με το φως μου, τον Ήλιο, τον ηλιακό εαυτό μου. Έχοντας μια σκιά σαν μια έκλειψη όπως: Μην είσαι αυτός. Ή ότι υπάρχει ένα σκοτεινό σύννεφο, ένα σύννεφο βροχής, ένα σύννεφο με κεραυνό που συναντά τον Ήλιο και όλα είναι σκοτάδι. (Ακριβώς την ώρα που βγαίνει ο Ήλιος... χαχα) Αλλά αυτό είναι για να μας διδάξει, η Λίλιθ είναι εδώ. Πηγαίνετε στη σκιά, δείτε τη σκιά. Δείτε πώς κακομεταχειρίζεστε τον εαυτό σας. Πώς λέτε ψέματα στον εαυτό σας. Στη συνέχεια παίζετε παιχνίδια άλλων ανθρώπων και καταλήγετε να τους λέτε ψέματα. Κρύβοντας το φως σας, κρύβοντας τον πυρήνα, κρύβοντας την αλήθεια σας. Και έπειτα ξενερώνουν μέχρι τελικά να τους απογοητεύσετε. Παίζετε ένα ρόλο, οι Δίδυμοι είναι πολύ καλοί σε αυτό, τον μετατροπέα σχήματος. «Θα παίξω ένα ρόλο. Θα είμαι αυτό για σένα. Μπορώ να το κάνω. Απλώς κάνω ανοησίες. Αλλάζω και μετατρέπω τον εαυτό μου σε αυτό.» Και τότε ο άλλος άνθρωπος δημιουργεί προσδοκίες και λέει, «Ουάου, είσαι ό, τι θέλω. Είσαι όλα αυτά που σκέφτηκα. Αυτό είναι σπουδαίο, το άλλο είναι σπουδαίο και εκείνο είναι σπουδαίο!» Όσο κρατάτε τη μάσκα και είστε έξω από την αλήθεια σας και παίζετε την αλήθεια τους, τότε ναι, όλα είναι καλά. Μέχρι μία μέρα, όταν ο Ήλιος έρχεται απέναντι από τη Λίλιθ και τότε είναι σαν, «Αυτή δεν είναι η αλήθεια μου, αυτή είναι η δική σου αλήθεια. Αυτό είναι το δικό σου παιχνίδι. Είμαι έξω από το κέντρο, είμαι έξω από τον πυρήνα μου.» Αυτή είναι μια στιγμή τώρα, όπου ο Άρης μετακινείται στον Καρκίνο, η Αφροδίτη και οι Δίδυμοι έρχονται σπίτι, στα ζώδια που κυβερνούν. Αυτή είναι μια όμορφη εποχή και θα δούμε, είναι σαν να φτάνουμε στο σπίτι μας. Και αυτή η επιστροφή μπορεί να είναι μια έξοδος και αυτό που βγαίνει μπορεί να είναι, «Πρέπει να μιλήσω την αλήθεια μου. Πρέπει να καθίσω πραγματικά και να είμαι σε αυτό το μέρος, γιατί αυτή η σχέση είναι σημαντική. Και σας εξαπατώ επειδή δεν είμαι όλα αυτά που μπορώ να είμαι. Εξαπατώ τον εαυτό μου με το να μην είμαι αυτός που μπορώ να είμαι». Επειδή συρρικνωνόμαστε όταν αμφιβάλλουμε για τον εαυτό μας και όταν προσπαθούμε να είμαστε κάτι που δεν είμαστε. Κλεινόμαστε μέσα, διαλυόμαστε και η ψυχή μας μαραίνεται και πεθαίνει. Μπορεί να εισπράξουμε μερικές εκρήξεις αυτήν την εβδομάδα με ανθρώπους που λένε, «Έϊ, ποιός είσαι πραγματικά; Και τι πραγματικά θέλεις; Μη μου πεις ότι δεν ξέρεις, ξέρεις.» Ή μπορεί να πέσουμε στην αμφιβολία και τον φόβο, να κάνουμε πίσω και να συρρικνωθούμε και ααααα! 4\n5 Εννοώ, είναι μια απόφαση. Αυτή είναι η εποχή της απόφασης να σπάσουμε, να απελευθερώσουμε, να απελευθερωθούμε από αυτό το παλιό, πολύ παλιό αρσενικό, που κυριαρχεί στον εξωτερικό Θεό και έρθουμε στη Θεά, στον εσωτερικό κόσμο της εσωτερικής μου αλήθειας, αντί να ακολουθώ κάποιους νόμους και κανόνες που μας θέτουν οι εταίροι μας, τα παιδιά μας, οι γονείς μας, η κοινωνία μας. Βγείτε στη φύση, μπείτε στο σώμα σας. Κάντε την άσκησή σας, τη γιόγκα σας, το διαλογισμό, τη μουσική σας, τη ζωγραφική σας, την τέχνη σας και νιώστε τι σας κάνει να αισθάνεστε καλά, πηγαίνετε μέσα, μέσα. Και θα σας βοηθήσει να ξεφύγετε... ναι! Το Μάντρα: Όποτε φοβάμαι πολύ, Να μιλήσω και να πω την δική μου αλήθεια, Το φως μου μειώνεται, μαραίνομαι μέσα μου, Απογοητεύοντας τόσο εμένα όσο και εσένα. Νιώστε το ένα! Πρέπει λοιπόν να βγούμε από το φόβο, να θυμάστε ότι ο φόβος έχει τις ρίζες του στο εγώ - το εγώ έχει τις ρίζες του στο διαχωρισμό. Όταν φτάσουμε στην αγάπη, όταν φτάσουμε στην ενότητα, όταν εισέλθουμε στη γιόγκα μας, διαλύουμε αυτόν τον φόβο. «Πρέπει να με αγαπήσουν όπως είμαι, αυτός που είμαι. Είμαι αγάπη. Είμαι κανάλι αγάπης για σένα. Με αγαπάτε άνευ όρων και μπορούμε και οι δύο να είμαστε ελεύθεροι. Και μπορούμε να μοιραστούμε την αλήθεια μας, είτε συμφωνούμε είτε διαφωνούμε.» Έτσι η αγάπη είναι αυτή η θεραπευτική δύναμη που μας βοηθά να ξεπεράσουμε το φόβο της απόρριψης. Οι Δίδυμοι θέλουν να γίνουν αποδεκτοί, αναγνωρισμένοι και να αγαπηθούν. Έτσι μπορεί να υπάρχει αυτός ο μεγάλος φόβος της απόρριψης. «Αν μιλήσω την αλήθεια μου, δεν θα σου αρέσει και δεν θα σου αρέσω.» Και αυτή η Σελήνη, ήταν στο Λέοντα χθες, κινούμενη μέσα από τη Παρθένο και τον Δίδυμο και μετακόμισε στον Σκορπιό, θα έχουμε εκείνο το τετράγωνο Σελήνης αύριο εδώ. Παρθένος και Δίδυμοι - καθαρίστε το, καθαρίστε το και μιλήστε. Οι Δίδυμοι και η Παρθένος κυριαρχούνται και οι δυο από τον Ερμή. Ο Ερμής στον Ταύρο, οι αξίες μου, η αλήθεια μου. Πηγαίνετε να νικήσετε! (* γελώντας) Ο Ουρανός και η Αφροδίτη θα σας βοηθήσουν! Ουάου, δυναμίτης! Άλλη και φορά: Όποτε φοβάμαι πολύ, Να μιλήσω και να πω την δική μου αλήθεια, Το φως μου μειώνεται, μαραίνομαι μέσα μου, Απογοητεύοντας τόσο εμένα όσο και εσένα. Μην απογοητεύετε τον εαυτό σας, όλα θα είναι εντάξει. Βγείτε εκεί έξω και να είστε ο αυθεντικός αληθινός, φοβερός εαυτός σας! Namaste, Aloha, Τόση Αγάπη! Kaypacha 5


Τι πρέπει να ελέγξετε στο αυτοκίνητο πριν από κάθε ταξίδι\nΕάν σκοπεύετε να μετακινηθείτε οδικώς στις καλοκαιρινές σας διακοπές, η άριστη κατάσταση του οχήματός σας αποτελεί αδιαπραγμάτευτη συνθήκη. Πάνω από όλα για την ασφάλεια την δική σας και των συνεπιβατών σας ένας γρήγορος έλεγχος στο αυτοκίνητο είναι απαραίτητος πριν από κάθε μεγάλη διαδρομή.\nΣτο παρόν άρθρο τονίζουμε τα βασικά σημεία του αυτοκινήτου που χρήζουν προληπτικού ελέγχου προτού ξεκινήσετε μια μεγάλη διαδρομή, ειδικά τους καλοκαιρινούς μήνες. Τον έλεγχο αυτό μπορείτε να τον κάνετε μόνοι σας, αλλά και με την βοήθεια κάποιου μηχανικού-τεχνικού στο συνεργείο.\n1. ΥΓΡΟ ΥΑΛΟΚΑΘΑΡΙΣΤΗΡΩΝ\nΣτα μεγάλα ταξίδια μπορεί να προκύψουν εναλλαγές καιρικών φαινομένων. Για αυτό τον λόγο, το υγρό για τον καθαρισμό του παρμπρίζ θα πρέπει να είναι γεμάτο. Εάν υπάρχει έλλειψη, συμπληρώστε με απιονισμένο νερό σε συνδυασμό με ειδικό καθαριστικό που μπορείτε να βρείτε στο βενζινάδικο.\n2. ΦΩΤΑ ΚΑΙ ΦΛΑΣ\nΠρέπει να ελέγξετε ότι όλα τα φώτα του αυτοκινήτου ανάβουν κανονικά. Πιο συγκεκριμένα, ελέγξτε όλες τις σκάλες των μπροστινών προβολέων, τα φώτα φρεναρίσματος, όπισθεν και τα πίσω φανάρια. Μην ξεχάσετε να βεβαιωθείτε πως λειτουργούν κανονικά τα φλας και τα αλάρμ του αυτοκινήτου. Σε περίπτωση που κάποιο φλας αναβοσβήνει γρηγορότερα του κανονικού, η λάμπα οδεύει προς κάψιμο. Προβείτε στις απαραίτητες αντικαταστάσεις λαμπτήρων άμεσα πριν από το ταξίδι σας.\nΣτο εσωτερικό της κολώνας, στις πόρτες του αυτοκινήτου αναγράφεται η πίεση των ελαστικών που ορίζει ο κατασκευαστής. Πηγαίνετε σε ένα βενζινάδικο, στο μηχάνημα του αέρα και συμπληρώστε ή αφαιρέστε ποσότητα αέρα, ώστε να συμφωνεί με την πρόταση του κατασκευαστή. Μην ξεχάσετε να ελέγξετε και την κατάσταση της ρεζέρβας.\nΜε την επίσκεψή σας στο βενζινάδικο βεβαιωθείτε έχετε αρκετή ποσότητα καυσίμου για την διαδρομή που θα διανύσετε. Σε περίπτωση πολύ μεγάλης διαδρομής βρείτε στους χάρτες σημεία εξυπηρέτησης και ανατροφοδότησης καυσίμων και προγραμματίστε τις στάσεις σας.\nΕλέγξτε στο σύστημα λίπανσης, τη στάθμη του λαδιού του κινητήρα που πρέπει να βρίσκεται ανάμεσα στα δύο μαρκαρίσματα [max, min] του δείκτη λαδιού. Παρατηρήστε εκείνη την περιοχή για τυχόν ύπαρξη διαρροών.\nΟ βασικός έλεγχος μπορεί να περιλαμβάνει επίσης, τη στάθμη του ψυκτικού υγρού στο ψυγείο και στο δοχείο υπερχείλισης. Εάν χρειάζεται ψυκτικό υγρό, συμπληρώστε. Ακόμη καλό είναι να ελέγξετε την κατάσταση της μπαταρίας για να μην σας προκαλέσει προβλήματα στην διαδρομή. Τέλος, είναι πολύ σημαντικό για την ασφάλειά σας να διαθέτετε τα παρακάτω, μέσα σε ένα κιτ ή στο πορτπαγκάζ:\nΓρύλο και “σταυρό”\nΦακό και γάντια εργασίας


Εξαλλος ο ΛεΜπρόν Τζέιμς από τη νέα ήττα των Λέικερς | Glocal.gr\nΜια ακόμη ήττα για τους Λέικερς, που έχασαν με 124-120 από τους Τίμπεργουλβς στη Μινεσότα. Ο ΛεΜπρόν Τζέιμς είχε 29 πόντους, 10 ριμπάουντ και 8 ασίστ, αλλά δεν μπόρεσε ν’ αποτρέψει την πέμπτη ήττα της ομάδας του σε επτά ματς του ΝΒΑ. Ο «βασιλιάς» ήταν έξαλλος, μετά το ματς, και δεν μπορούσε να κρύψει την απογοήτευση του από τα πολλά λάθη της ομάδας του Λος Αντζελες:\n«Πρέπει να βελτιωθούμε. Το ξέρουμε αυτό. Μιλάμε για υπομονή, αλλά δεν γίνεται να κάνουμε συνέχεια τα ίδια λάθη. Όταν κάνεις τα ίδια λάθη ξανά και ξανά και ξανά δεν μπορείς να περιμένεις διαφορετικό αποτέλεσμα. Αυτό είναι τρέλα. Δεν θα θέλατε να είστε μπροστά όταν χάσω την υπομονή μου. Σοβαρολογώ!», δήλωσε μετά το ματς ο διάσημος άσος.\nΑπό την πλευρά του ο κόουτς των Λέικερς, Λουκ Γουόλτον, εμφανίστηκε αισιόδοξος για τη συνέχεια του πρωταθλήματος: «Είναι δεδομένο ότι υπάρχει απογοήτευση, αλλά πρόκειται να αντιδράσουμε. Είπα στα αποδυτήρια στους παίκτες ότι κανείς δεν λυπάται για εμάς και ότι πρέπει να αντιδράσουμε. Είναι ανάγκη να βελτιωθούμε στον τρόπο προσέγγισης των ντέρμπι. Υπόσχομαι ότι η εικόνα της ομάδας θα είναι καλύτερη σε ελάχιστο χρόνο» τόνισε σχετικά ο 38χρονος κόουτς.\nΠροηγούμενο άρθροΌχι άλλη μια πενταετία χαμένη για τη Συνταγματική Αναθεώρηση\nΕπόμενο άρθροΗ πρόσβαση των πολιτών σε ασφαλείς και καθαρές μεταφορές, στην κοινή σύνοδο υπουργών Μεταφορών και Περιβάλλοντος της ΕΕ


Μην αναβάλλουμε άλλο! - Ιερός Ναός Αγίου Σώστη Νέας Σμύρνης\nΥπάρχει μια χώρα στον κόσμο της πνευματικότητας που ονομάζεται ‘ αναβλητικότητα’ και ο βασιλιάς της είναι ο διάβολος! Αυτός μας προτρέπει να αναβάλλουμε συνεχώς κάθε τι ωφέλιμο και καλό και να μεταθέτουμε διαρκώς για αργότερα ενέργειες που είναι προς όφελος του σώματος και της ψυχής μας. Μέσα από τους λογισμούς καταφέρνει εντέχνως να μας πείθει για την ελάχιστη σημασία που θα έχει για τη ζωή μας μια ακόμη αναβολή!\nΒρίσκουν όμως έδαφος αυτοί οι λογισμοί μέσα μας καθώς δε διαθέτουμε ακόμα ισχυρή θέληση, αποφασιστικότητα, γενναίο φρόνημα και αγωνιστικότητα, αρετές που μόνο η πνευματική ζωή μπορεί να μας εξασφαλίσει! Όταν λοιπόν την Κυριακή το πρωί συγκαταβαίνω στη σκέψη ‘ έλα μωρέ, πού θα πας τώρα, κάτσε να κοιμηθείς’ και δεν πάω στη Θεία Λειτουργία, στην ουσία ηττώμαι από το διάβολο που θέλει να με απομακρύνει από το Θεό! Όταν αναβάλλω συνεχώς να πάω για εξομολόγηση πάλι κάνω το χατίρι του διαβόλου που δε θέλει καθόλου να με συγχωρέσει ο Θεός!\nΌταν καθυστερώ να τα ξαναβρώ με αγαπημένα μου πρόσωπα, πάλι τον καλοκαρδίζω γιατί φοβάται την ενότητα. Και όταν αμελώ την πνευματική μελέτη και προσευχή εκείνος γιορτάζει γιατί δε θέλει οι άνθρωποι να συνομιλούν με το Θεό! Αλλά και όταν αναβάλλω διαρκώς τις ιατρικές μου εξετάσεις και δε διορθώνω τη διατροφή μου πάλι τον χαροποιώ γιατί πολύ θα ικανοποιηθεί να με δει εξουθενωμένη καθώς έτσι θα με χειραγωγεί καλύτερα!\nΣτην ουσία με την αναβλητική συμπεριφορά μας ευαρεστούμε το διάβολο και δυσαρεστούμε το Θεό και τελικά όμως εμείς οι ίδιοι ζημιωνόμαστε από αυτή την αναβλητικότητα! Την επόμενη φορά λοιπόν που θα πάμε να αναβάλουμε κάτι, με αποφασιστικότητα να τηρήσουμε την αρχική μας απόφαση και έτσι αν συνεχίσουμε με συνέπεια και σταθερότητα είναι σίγουρο πως ο διάβολος θα πικραίνεται και ο Θεός θα χαίρεται αλλά και εμείς κοντά σε Αυτόν! Και να συνειδητοποιήσουμε για τα καλά ποιος είναι ο Βασιλιάς ο δικός μας και ποιου το θέλημα πρέπει σε κάθε περίσταση να γίνεται! (Α.Κ.Β)


Pelatis: Απριλίου 2007\nΑναρτήθηκε από pelatis στις 4:30 μ.μ. 4 σχόλια:\nΑεροδρόμιο Αθηνών. Στο βιβλιοπωλείο των αφίξεων.\nΣοκολάτα Lacta 1,90 ευρώ (αντί για 1,20).\nΑναρτήθηκε από pelatis στις 2:41 μ.μ. 1 σχόλιο:\n(Ιστορία περυσινή αλλά ενδεικτική - και ως γνωστόν η ιστορία επαναλαμβάνεται!!! Ιδίως εάν έχει τέτοια κέρδη…)\nΤo φανταστικό, νέο προϊόν του Flocafe που σερβίρεται στα πλοία της γραμμής των κυκλάδων, στα οποία διατηρεί υποκατάστημα η γνωστή αλυσίδα καφέ.\nΤΙ ΕΙΝΑΙ το KLEPSICCINO;\nΕΙΝΑΙ μια «ειδική» έκδοση του FLOCACCINO που σερβίρεται σε ΜΙΚΡΟ πλαστικό ΠΟΤΗΡΑΚΙ ΝΕΡΟΥ και χρεώνεται – δεν έχουν το θεό τους!!!- 4 ΕΥΡΩ!!!!!!!\nΤΟ… KLEPSICCINO σερβίρεται και με γεύση καραμέλα ή σοκολάτα στην τιμή των 4,30 ΕΥΡΩ!!!!!!\nΠΡΟΣΟΧΗ!!! Εάν επιχειρήσετε να παραγγείλετε FLOCACCINO στο καράβι, θα δείτε έκπληκτοι ότι το βάζουν σε μεγάλο πλαστικό ποτήρι, αλλά την ίδια έκπληξη θα νιώσετε όταν πληρώσετε τα … 4,60 ΕΥΡΩ!!!! Με τη δικαιολογία ότι είναι FLOCACCINO… GRANDE!!!!\nΚΑΙ το ΚΕΡΑΣΑΚΙ στην ΤΟΥΡΤΑ: Εάν κοιτάξετε προσεκτικότερα τον κατάλογο του FLOCAFE, θα δείτε ότι «FLOCACCINO GRANDE» δεν υφίσταται ως προϊόν!!!!\nKLEPSICCINO GRANDE λοιπόν, και μη χειρότερα...\nΑναρτήθηκε από pelatis στις 2:33 μ.μ. Δεν υπάρχουν σχόλια:


Η αντιδήμαρχος που έγραψε ιστορία και λειτούργησε και τη Ροδιακή Έπαυλη! | Αληθινές Γυναίκες\nΕίναι και κάποιοι που δεν τους αμφισβητεί κανείς. Τα χρόνια που περνούν, γράφουν τ’ όνομά τους με ακόμα πιο έντονα γράμματα. Η στάση ζωής τους διαυγής, την προσωπική ηθική τη βάζουν πάνω απ’ όλους και όλα.\n«Είμαι Ρόδο τώρα…», μου είπε η Λίτσα Παπαθανάση, άρτι αφιχθείσα από το Καστελλόριζο, το νησί της, όπου περνά τα καλοκαίρια της, κι ας γύρισε δυό φορές τον κόσμο όλο. Οι άνθρωποι που ταξιδεύουν φαίνονται, σκέφτομαι ενώ την έχω απέναντί μου, ντυμένη κομψά, ενώ βάζει και βγάζει τα γυαλιά της με τον ζωηρόχρωμο σκελετό. Δεν είναι πια στα κοινά, αλλά αυτοί που ξέρουν την έχουν σύμβολο.\n«Όταν ήταν η Λίτσα Παπαθανάση ήταν αντιδήμαρχος, λένε…», κι απαριθμούν και αφηγούνται. Ήταν το 1984 που ανέλαβε και το 1988 που παραιτήθηκε «γιατί δεν μπορούσε πια να κάνει τη δουλειά της» όπως μου εκμυστηρεύτηκε, αλλά είναι σαν να έμεινε δεκαετία στην αυτοδιοίκηση. Όπως ένα πολύ καλό τραγούδι που ενώ τ’ ακούς για πρώτη φορά είναι σαν να το γνωρίζεις χρόνια.\nΈτσι είναι η Λίτσα Παπαθανάση που σήμερα τη ρώτησα μόνο για τη Ροδιακή Έπαυλη. Πού να χωρέσουν τ’ άλλα για να μου τα πει; Η κα Λίτσα Παπαθανάση\n«Το αρχικό κτήριο το οποίο αναδείχτηκε και συμπληρώθηκε στη συνέχεια από τους Ιταλούς, δημιουργήθηκε τον 18ο αιώνα από τους Τούρκους και διέμεναν σ’ αυτό αξιωματούχοι της Οθωμανικής Αυτοκρατορίας, μου λέει. Όταν οι Ιταλοί κατέλαβαν τη Ρόδο, μετέτρεψαν το αρχικό κτίσμα σε υπέροχο νεοκλασικό, με ιταλικό στιλ και αποικιοκρατικά στοιχεία. Αρχιτέκτονας ήταν ο διάσημος Ιταλός Φλορεστιάνο Ντι Φάουστο ο οποίος δημιούργησε πολλά ακόμα από τα υπέροχα κτίσματα της Ρόδου. Οι αλλαγές έγιναν το 1925 και τότε ήταν που διαμορφώθηκαν και οι κήποι του. Στην Έπαυλη εγκαταστάθηκε ο Ιταλός διοικητής της Ρόδου Μάριο Λάγκο, κι αργότερα ο Ντε Βέκκι. Μάλιστα επί Λάγκο φιλοξενήθηκε στην Έπαυλη και ο Ιταλός βασιλιάς Βιττόριο Εμμανουέλε».\nΜέχρι που η Ρόδος απελευθερώθηκε και η Έπαυλη έγινε Βασιλική!\nΜετά την Απελευθέρωση της Δωδεκανήσου, η Έπαυλη περιήλθε στο Στρατιωτικό Οργανισμό ο οποίος διαχειριζόταν τα ακίνητα της βασιλικής οικογένειας της Ελλάδας, κι έτσι έγινε η θερινή κατοικία του βασιλιά Παύλου ο οποίος τη χρησιμοποίησε κάποιες φορές όταν ακόμα ο Κωνσταντίνος ήταν μικρός όπως και οι πριγκίπισσες Σοφία και Ειρήνη. Τα χρόνια που λειτουργούσε ως Βασιλική Έπαυλη την πρόσεχε και τη συντηρούσε ο Χρυσάγης, η σύζυγος του οποίου ήταν η νταντά γα τον Κωνσταντίνο και τις μικρές πριγκίπισσες.\nΚαι μετά αρχίζει η αντίστροφη μέτρηση για το κτήριο!\nΦεύγοντας ο βασιλιάς Κωνσταντίνος από την Ελλάδα, η Έπαυλη ήταν η «κοιμώμενη πριγκίπισσα» για χρόνια, παραμένοντας κλειστή ενώ οι κήποι της έγιναν ρουμάνια. Μπήκε λουκέτο μέχρι το 1982 που εξελέγη η δημοτική αρχή του Σάββα Καραγιάννη της οποίας ήμουν μέλος οπότε και ζητήσαμε την παραχώρησή της στο Δήμο Ρόδου όχι κατά κυριότητα, αλλά κατά χρήση. Κι έτσι, η Βασιλική Έπαυλη, τα θερινά ανάκτορα δηλαδή τα ονομάσαμε Ροδιακή Έπαυλη, και θελήσαμε να τη μετατρέψουμε σε πνευματικό κέντρο ενώ διαμορφώσαμε και τους κήπους ώστε να είναι ανοιχτοί και επισκέψιμοι για τον κόσμο. Ξεκινήσαμε από τα «ρουμάνια», όπου φτιάχτηκε ένας υπέροχος κήπος και γύρω από τα δέντρα φτιάξαμε παγκάκια από πέτρα. Είναι μεγάλη η έκταση. Ξεκινάει από την οδό Ελευθερίου Βενιζέλου, η μία πλευρά είναι στην Ερυθρού Σταυρού (δρόμος παλιού νοσοκομείου), μέχρι την Αλεξάνδρου Διάκου.\nΤι έγινε το σπίτι με τα κοχύλια που υπήρχε δίπλα στην πλευρά του Θέρμαι;\nΑπό την πλευρά του Θέρμαι υπήρχε ένα δίπατο σπίτι του οποίου οι τοίχοι εξωτερικά ήταν διακοσμημένοι με κοχύλια και ήταν ένα υπέροχο θέαμα. Έγινε ό,τι έγιναν όλα. Κατεδαφίστηκε και έγινε πολυκατοικία η οποία έχει κάτω μαγαζιά και πάνω σπίτι.\nΤότε οι αντιδήμαρχοι για την πόλη της Ρόδου ήταν μόνο δύο, κι εσείς η μία εκ των δύο με πολύ σημαντικές αρμοδιότητες. Ποιες είχατε;\nΑπό το 1984 ήμουνα αντιδήμαρχος Πολιτισμού, Πρόνοιας, Διεθνών Σχέσεων, Τουρισμού, Πινακοθήκης, Δημοτικού Θεάτρου ενώ τότε δημιουργήσαμε για πρώτη φορά και το ΚΑΠΗ και ήμουν πρόεδρος του ΚΑΠΗ, αλλά και τα Κέντρα Δημιουργικής Απασχόλησης.\nΌλα αυτά σε ένα χαρτοφυλάκιο;\nΌλα. Ο άλλος αντιδήμαρχος μαζί μ’ εμένα, αρχικά ήταν ο Φώτης Κωστόπουλος που είχε τη Μεσαιωνική Πόλη και τις Διοικητικές Υπηρεσίες και τον διαδέχτηκε ο Γιώργος Μιχαηλίδης, ο αείμνηστος. Τον Ιανουάριο του 1983 αναλάβαμε, και σε ό,τι αφορά τη Ροδιακή Έπαυλη όπως την ονομάσαμε, ξεκινήσαμε αμέσως με τους κήπους της και το 1984 προχωρήσαμε με το κυρίως κτήριο το οποίο ήταν σε κακά χάλια.\nΉταν και το ΠΑΣΟΚ τότε στην κυβέρνηση που έδινε χρήμα, ήσασταν κι εσείς δημιουργικοί…\nΤο φτιάξαμε ακριβώς όπως ήταν επί Ιταλίας. Φέρναμε τα υλικά από εκεί, τα πλακάκια για τα μπάνια, τα ψηφιδωτά, τα διακοσμητικά, έγινε πανέμορφη.\nΚαι πανέμορφη καθώς ήταν τη λειτουργήσατε. Έσφυζε από ζωή. Τι φιλοξενούσε, ποιοι βρίσκονταν εκεί για να απασχοληθούν δημιουργικά;\nΣε συνεργασία με το Γιάννη Ηρακλείδη που ήταν και μέλος του Διοικητικού Συμβουλίου της Πινακοθήκης ενώ ήταν και στην τριμελή Καλλιτεχνική Επιτροπή, δημιουργήσαμε τη Δημοτική Δανειστική Βιβλιοθήκη που εγκαταστάθηκε στο ισόγειο και είχε περίπου 15.000 βιβλία τα οποία και αγοράσαμε. Μπορούσες να διαβάσεις σε χώρο κατάλληλα διαμορφωμένο ενώ φτιάξαμε και εντευκτήριο στην πίσω πλευρά, σ’ ένα σπίτι που υπήρχε και κάναμε σ’ αυτό εντευκτήριο, τον κάτω χώρο του. Στον πάνω όροφο του σπιτιού αυτού δημιουργήσαμε γραφείο στο οποίο απευθύνονταν μονογονεϊκές οικογένειες και το λειτουργούσαμε με κοινωνική λειτουργό.\nΜυθικά πράγματα αυτά για την εποχή εκείνη! Σκεφτήκατε μέχρι τις μονογονεϊκές οικογένειες!\nΤις βρίσκαμε κατόπιν έρευνας που κάναμε, δεν ήταν εύκολο τότε. Ένα μέρος των γλυπτών της Πινακοθήκης το μεταφέραμε ώστε να κοσμήσουν την είσοδο της Ροδιακής Έπαυλης. Γλυπτά του Θόδωρου, του Καπράλου και άλλων. Στο ισόγειο, λειτουργούσαμε εργαστήριο φωτογραφίας, πλήρως εξοπλισμένο και με εμφανιστήριο κι είχαμε δάσκαλο το Νίκο Κασέρη. Δώσαμε χώρο στους ερασιτέχνες ζωγράφους της Ρόδου. Τους αγοράσαμε ό,τι χρειάζονταν: καβαλέτα, μπογιές, και όταν κάναμε έκθεση στην Πινακοθήκη ώστε να εκθέσουν έργα τους επώνυμοι ζωγράφοι τους οποίους καλούσαμε στη Ρόδο, τους υποχρεώναμε να κάνουν σεμινάριο στους ερασιτέχνες ζωγράφους της Ρόδου. Στον πάνω όροφο είχαμε δημιουργήσει χώρο όπου μπορούσες ν’ ακούσεις κλασική μουσική και μεσαιωνική μουσική, με τη χρήση ακουστικών. Επίσης υπήρχε χώρος πολλαπλών εκδηλώσεων όπου γίνονταν ομιλίες, σεμινάρια, εκθέσεις, ενώ κατά τους θερινούς μήνες πολλές εκδηλώσεις ελάμβαναν χώρα στους κήπους. Είχαμε επενδύσει στα παιδιά ως δημοτική αρχή. Είχαμε 500 παιδιά τα οποία μετείχαν σε τμήματα ή παραδοσιακών χωρών ή παιδικού θεάτρου, με τη Ζωή Φωτεινού, τη χαρισματική αυτή δασκάλα στο θέατρο, αείμνηστη κι αυτή. Και είχαμε και τη χορωδία του Δήμου με το Γιώργο Σακελλαρίδη που είχε 100 παιδιά και η μπάντα του Δήμου έπαιζε.\nΡοδιακή Έπαυλη, Εθνικό Θέατρο, Δημοτικό Θέατρο, το Θέατρο της Τάφρου, το «Ρόδον», όλα έσφυζαν από ζωή και τα λειτουργούσατε εσείς!\nΔούλευα 16 ώρες την ημέρα, οργανωμένα. Πάντα έπαιρνα το καλό από τους ανθρώπους. Μου έλεγαν: «πώς συνεργάστηκες μ’ αυτόν;». Εγώ είχα άψογη συνεργασία. Και δεν ασχολιόμουν με κουτσομπολιά, δεν τ’ άκουγα. Εμείς βλέπαμε το στόχο μας. Το 1988 στη Ροδιακή Έπαυλη, έγινε το δείπνο των Ηγετών της Ευρώπης, της Συνόδου Κορυφής. Κι εκεί σ’ αυτό τον χώρο βγήκαν και τα πορίσματα. Κι αυτό που δεν ξέρει ο κόσμος είναι ότι φτιάξαμε μέχρι γυναικείες τουαλέτες στην Έπαυλη για τις ανάγκες της Συνόδου, μήπως και τις χρειαστεί η Μάργκαρετ Θάτσερ.\nΣήμερα, κ. Παπαθανάση, τι λέτε για τη Ροδιακή Έπαυλη;\nΔεν ξέρω, δεν έχω πάει καν, δεν ξέρω πώς είναι. Διαβάζω για κομμένα δέντρα… Στενοχωριέμαι, αυτά μόνο θλίψη σου προκαλούν. Εμείς δουλεύαμε και είχαμε στο μυαλό μας να αλλάξουμε τον κόσμο. Τέτοια μυαλά κουβαλούσαμε. Ελπίζω να ξαναφτιαχτεί η Ροδιακή Έπαυλη και να τη χαίρεται ο κόσμος όπως τη χαιρόμασταν τότε. Γιατί ο πολιτισμός είναι μακροχρόνια επένδυση, δαπανηρή, αλλά είναι η βάση για να έχουμε καλύτερους ανθρώπους, ολοκληρωμένους.\nΧαίρεσαι να μιλάς μαζί της. Αβίαστα όλα. Τα λόγια της, τα έργα της, η φήμη που την ακολουθεί και δημιουργήθηκε από την επιτυχία σε ό,τι καταπιάστηκε σ’ αυτή τη ζωή, η πρόξενος της Δανίας επί πολλά έτη, η πρόεδρος του παγκόσμιου Σκωλ, η Λίτσα Παπαθανάση!\n• Οι φωτογραφίες είναι από το αρχείο του Σωτήρη Φωκά\nΠροηγούμενο άρθροΗ κινητή βιβλιοθήκη της Βέροιας παίρνει τους… δρόμους\nΕπόμενο άρθροΣτο ρεκόρ γκίνες η 82χρονη Αναστασία Γερολυμάτου – Παγκόσμια αναγνώριση για την Κεφαλονίτισα windsurfer


Ανατολικό Πήλιο: Εξαγκαθιά-Τσαγκαράδα από το Ανάθεμα\nΤα μονοπάτια του Ανατολικού Πηλίου\nΕξαγκαθιά-Τσαγκαράδα από το Ανάθεμα\nαπό το Ανάθεμα\nΑνατολικό Πήλιο topoguide: Εξαγκαθιά-Τσαγκαράδα από το Ανάθεμα\nΗ διαδρομή Εξαγκαθιά-Τσαγκαράδα από το Ανάθεμα είναι μια από τις ωραιότερες ορεινές διαδρομές στο Πήλιο. Πρόκειται για έναν πλήρη διασκελισμό της ανώτερης ζώνης του βουνού, που αποφεύγει τα μεγάλα υψόμετρα της απευθείας σύνδεσης μέσω της ράχης στο Μέγα Ίσωμα, με τίμημα ένα πολύ μεγαλύτερο ανάπτυγμα: με μήκος 12 χλμ, είναι μια από τις μεγαλύτερες ενιαίες διαδρομές του συγκροτήματος. Αν μάλιστα προσθέσει κανείς τα 3.7 χλμ της σχεδόν αναγκαίας εκκίνησης από τον Άγιο Γεώργιο, συνθέτει έναν ωραίο διασκελισμό από κεφαλοχώρι σε κεφαλοχώρι, μήκους σχεδόν 16 χλμ και διάρκειας 8-9 ωρών.\nΣτο ρέμα της Βασιλικής\nΤο μονοπάτι αυτό, που ξεκινούσε από την Τσαγκαράδα, περνούσε από το Ανάθεμα, μετά τον Ίταμο και κατέβαινε στον Άγιο Γεώργιο, υπήρξε ο επίσημος δρόμος επικοινωνίας της δυτικής με την ανατολική πλευρά του βουνού και λεγόταν Μπεϊλίδικη Στράτα.\nΗ ιδεώδης εποχή για τις μεγάλες πορείες στη ζώνη της οξιάς στο Πήλιο, είναι προφανώς το φθινόπωρο. Ειδικά στα τέλη Οκτώβρη-αρχές Νοέμβρη, η οξιά αποκαλύπτει, ανάλογα με το υψόμετρο και τον προσανατολισμό της πλαγιάς, το ατέλειωτο εύρος μιας παλέτας από το λαμπερό πράσινο στο "σάπιο μήλο", περνώντας από την ώχρα και το άλικο. Σε κάθε ρεματιά, νομίζει κανείς ότι άγγιξε το αποκορύφωμα της νατουραλιστικής ζωγραφικής - και η επόμενη τον διαψεύδει.\nΗ διαδρομή Εξαγκαθιά-Τσαγκαράδα από το Ανάθεμα ξεκινά από το καταφύγιο ανάγκης του Αγίου Γεωργίου, που είναι κτισμένο σε μικρό ξέφωτο, στη θέση Εξαγκαθιά. Το καταφύγιο είναι ανοιχτό και εσωτερικά έχει ξύλινους πάγκους για ύπνο, μεγάλο τζάκι (άφθονη ξυλεία στον άμεσο περίγυρο) και λίγα τρόφιμα ανάγκης. Εξωτερικά υπάρχει βρύση που συνήθως έχει νερό, ενώ μέσα στο καταφύγιο θα βρείτε μερικά μπουκάλια.\nΤο καταφύγιο ανάγκης του Αγίου Γεωργίου, στη θέση Εξαγκαθιά\nΤο μονοπάτι είναι πολυπατημένο και καλά σημαδεμένο με τα σύμβολα του Ultra Pelion Trail. Κατηφορίζουμε λίγο και μετά από ρεματιά γυρίζουμε αριστερά και ελαφρά ανηφορικά μέχρι να πέσουμε σε χωματόδρομο. Ο χωματόδρομος τελειώνει και συνεχίζουμε σε πλατύ μονοπάτι, στην αρχή κατηφορικό, που περνά από τις ρεματιές Βασιλικής και Γαλάνη (μικρή μόνιμη ροή, παλιά δεξαμενή και ποτίστρα λίγο ψηλότερα) και μας φέρνει σε χωματόδρομο. Ακολουθούμε το χωματόδρομο μέχρι τη ράχη Κουρβέντελη (σημείο θέας στο υψομετρικό 1057 μ.).\nΜικρό τμήμα καλντεριμιού στη Μηλιώτικη ρεματιά\nΜπαίνουμε σε κατηφορικό μονοπάτι, περνάμε το Βυζιώτικο ρέμα (μικρή αλλά μόνιμη ροή) και μετά το χείμαρρο της Κακιάς Σκάλας και βγαίνουμε σε χωματόδρομο. Κατηφορίζοντας το δρόμο, περνάμε από κιόσκι και μεγάλη ανοιχτή δεξαμενή. Συναντάμε την επισήμανση του 40ού χιλιομέτρου του UPT και λίγο μετά αφήνουμε το δρόμο για να μπούμε σε μονοπάτι.\nΤο στοκ της ξυλείας στον Ίταμο,\nμεγάλο καταυλισμό ξυλοκόπων\nΤο τμήμα αυτό του μονοπατιού είναι από τα ωραιότερα της διαδρομής. Περνάμε τη Μηλιώτικη ρεματιά, όπου συναντάμε και ένα μικρό αλλά καλοφτιαγμένο τμήμα καλντεριμιού και σύντομα φτάνουμε στη θέση Ίταμος. Εδώ διατηρείται ολοχρονίς ένας πρόχειρος αλλά μεγάλος καταυλισμός ξυλοκόπων, που υλοτομούν στο δάσος της οξυάς. Γύρω από τις καλύβες και τις ντάνες των καυσόξυλων, υπάρχουν πολλά μουλάρια και λίγα σκυλιά, μάλλον φιλικά.\nένα από τα πιο διαδεδομένα μανιτάρια στο ορεινό δάσος\nΣυνεχίζουμε κατηφορικά στο δάσος, σε πλατύ και ωραίο μονοπάτι που περνά κοντά από τη θέση Γιαλάκι και ανηφορίζει μαλακά σε δάσος οξιάς, διατρέχοντας την άνω λεκάνη του Ξουριχτιανού ρέματος, μέχρι να συναντήσει δρόμο (απέναντι, καλοδιατηρημένο κιόσκι). Ακολουθούμε το δρόμο επί 700 μ. μέχρι διακλάδωση: εδώ είναι η θέση Ανάθεμα, τοπωνύμιο που διασώζει το επιφώνημα που προκαλούσε η έντονη ανηφόρα. Μπαίνουμε αριστερά σε δρομάκι, που σε 270 μ. γίνεται ωραίο μονοπάτι, κατά τόπους με κάποια πετρόχτιστα τμήματα. Φτάνουμε σε χωματόδρομο και τον αφήνουμε για να κατέβουμε απότομα στη μεγάλη ρεματιά του Μυλοποτάμου.\nΗ υδρομάστευση που τροφοδοτεί την Τσαγκαράδα\nΣτη μισγάγγεια της χαράδρωσης βλέπουμε το έργο υδρομάστευσης των πηγών Κατσακάρη και τον υδραγωγό που τροφοδοτεί την Τσαγκαράδα. Εγώ παλιότερα υπήρχε μεγάλο ξυλογέφυρο, τα πετρόχτιστα βάθρα του οποίου διατηρούνται ακόμα. Ανηφορίζουμε και βγαίνουμε σε πλατύ δρομάκι.\nΤο δρομάκι αυτό, αρκετά δύσβατο για οχήματα και εντελώς ερημικό, διασχίζει μια σειρά από κτήματα με καστανιές, τμήμα του μεγάλου καστανόδασους που άλλοτε αποτελούσε πραγματική πηγή πλούτου για την Τσαγκαράδα. Σήμερα, υπό το ενδιαφέρον των ευρωπαϊκών αγορών για καλής ποιότητας κάστανο, η καστανιά έχει ξαναμπεί στις προτεραιότητες των ντόπιων.\nΣτο καστανόδασος της Τσαγκαράδας\nΤο δρομάκι μας οδηγεί σε 1.5 χλμ στον πιο κεντρικό χωματόδρομο του καστανοδάσους (ανηφορίζοντας αριστερά συναντάμε τη διαδρομή Τσαγκαράδα-Εξαγκαθιά από το Μέγα Ίσωμα, ενώ στην κορυφή της ράχης κρύβεται το ξωκλήσι του Αγίου Αθανασίου εν Άθω).\nΚατηφορίζουμε το χωματόδρομο μέχρι το πάνω μέρος της συνοικίας των Ταξιαρχών της Τσαγκαράδας και διασχίζουμε τον οικισμό από το κεντρικό καλντερίμι, που καταλήγει στην επαρχιακή οδό Μουρεσίου-Τσαγκαράδας.\nΠινακίδα στο 40ό χιλιόμετρο του αγώνα ορεινού τρεξίματος\nΗ διαδρομή Εξαγκαθιά-Τσαγκαράδα από το Ανάθεμα, έχει εξολοκλήρου περιληφθεί στον αγώνα Ultra Pelion Trail: και δικαίως, καθότι είναι μια από τις πιο χορταστικές διαδρομές του Πηλίου. Έτσι, είναι όλη σημαδεμένη με τα σύμβολα του Ultra Pelion Trail (κόκκινο σημάδι σε άσπρο φόντο), ενώ κατά διαστήματα υπάρχουν πινακίδες και άλλες επισημάνσεις του αγώνα. Σημειώστε ωστόσο ότι ΟΛΗ η σήμανση του Ultra Pelion Trail είναι ορατή μόνο στη φορά από Εξαγκαθιά προς Τσαγκαράδα (κατεύθυνση την οποία περιγράφουμε εδώ και προτείνουμε).\nΠινακίδα του Δημήτρη Κότταλη στον ρέμα Γαλάνη\nΥπάρχουν ακόμα κόκκινα σημάδια των τοπικών συλλόγων, μερικές πινακίδες κατεύθυνσης, καθώς και αρκετές πινακίδες με τοπωνύμια, που τοποθέτησε πριν πολλά χρόνια ο ντόπιος ορειβάτης Δημήτρης Κότταλης.\nΤο μήκος της πορείας είναι 12.1 χλμ. Αν και γενικά είναι μια κατηφορική διαδρομή, περιλαμβάνει πολλές μικρές ανηφόρες: με έναν καλό ρυθμό, υπολογείστε γύρω στις 5-6 ώρες.\nΟδηγός στα μονοπάτια του Ανατολικού Πηλίου\nΑναλυτική περιγραφή της διαδρομής Εξαγκαθιά-Τσαγκαράδα από το Ανάθεμα, με μετρητικά στοιχεία, φωτογραφίες και άμεση σύνδεση με πολλά Σημεία Ενδιαφέροντος, περιλαμβάνεται στην εφαρμογή Ανατολικό Πήλιο topoguide.\nΗ εφαρμογή Ανατολικό Πήλιο topoguide προσφέρει off-line λεπτομερείς χάρτες με όλα τα στοιχεία που ενδιαφέρουν τον ορειβάτη. Πάνω στο μονοπάτι, κάνει ενεργητική πλοήγηση κατά μήκος της διαδρομής, βοηθώντας τον πεζοπόρο να διατηρεί την πορεία του και να φτάσει στον προορισμό του ακόμα και κάτω από δυσμενείς συνθήκες.\nΖαγορά-Ζαγορίν-Χορευτό Κισσός-Ανήλιο Ανήλιο-Μακρυράχη Ανήλιο-Άγιος Ιωάννης Χάνια-Τρία Ρέματα-Κισσός Κισσός-Ριζαίικα-Χάνια Τσαγκαράδα-Εξαγκαθιά Εξαγκαθιά-Τσαγκαράδα


Κυκλοφοριακές ρυθμίσεις, στις 12 Μαΐου, στον Ανισόπεδο Κόμβο Αυγού – iservices area 51\nΔεν υπάρχουν σχόλια στο Κυκλοφοριακές ρυθμίσεις, στις 12 Μαΐου, στον Ανισόπεδο Κόμβο Αυγού\nΚυκλοφοριακές ρυθμίσεις θα ισχύσουν στην Ιόνια Οδό και συγκεκριμένα στον Ανισόπεδο Κόμβο (Α/Κ) Αυγού, με σκοπό την εκτέλεση εργασιών συντήρησης ιστών οδοφωτισμου.\nΕιδικότερα, στις 12 Μαΐου, από τις 08:00 έως τις 16:00, θα ισχύσει αποκλεισμός στον κλάδο εισόδου του Α/Κ Αυγού στο ρεύμα κυκλοφορίας με κατεύθυνση προς Αντίρριο.\nΚατά το ανωτέρω διάστημα, οι οδηγοί που επιθυμούν να εισέλθουν στον αυτοκινητόδρομο από τον Α/Κ Αυγού με κατεύθυνση προς Αντίρριο, θα κατευθύνονται είτε μέσω του Α/Κ Εγνατίας, είτε σε κάποιον από τους επόμενους κόμβους πλην του Α/Κ Αυγού.\nΗ Νέα Οδός, σε ανακοίνωσή της, σημειώνει ότι «έχει λάβει όλα τα απαραίτητα μέτρα για την ασφάλεια και εξυπηρέτηση των οδηγών, ενώ σχετικές προσωρινές σημάνσεις θα τοποθετηθούν με στόχο την πλήρη ενημέρωση όλων των οδηγών.\nΕτικέτες ΙΟΝΙΑ ΟΔΟΣ, ΝΕΑ ΟΔΟΣ\n← 26 χώρες, εντός 36 ημερών, θα διασχίσει το “Connecting Europe Express”. Στις 15 Σεπτέμβρη στην Αθήνα → DB Schenker expands sustainable city logistics in Norway with 8 battery-electric FUSO eCanter


JCSL Ltd ® - Testimonials Google Tag Manager icon\nΗ J.C.S.L Ltd διαδραματίζει ζωτικό ρόλο στο μάρκετινγκ της Αμερικανικής Ακαδημίας Λευκωσίας. Εστιάζοντας σε ουσιαστικά και μετρήσημα αποτελέσματα η J.C.S.L μας επέτρεψε να στοχεύσουμε στο δυνητικό μας πελατολόγιο με εξαιρετικά αποτελέσματα. Η J.C.S.L Ltd παρέχει άριστη εξυπηρέτηση και ανταποκρίνεται άμεσα σε τυχόν αναποδιές και προβλήματα.\nΑΜΕΡΙΚΑΝΙΚΗ ΑΚΑΔΗΜΙΑ ΛΕΥΚΩΣΙΑΣ\nΗ μέχρι σήμερα συνεργασία μας με την J.C.S.L Ltd είναι μία από τις πιο επιτυχημένες και ελπιδοφόρες που έχουμε μέχρι στιγμής. Η άμεση ανταπόκριση και βοήθεια σε ό, τι κάνουν και ο επαγγελματισμός που τους χαρακτηρίζει τους κάνει ένα από τους καλύτερους και πιο πιστούς συνεργάτες μας.\nΑναπτυξιακή Εταιρεία Τρόοδους\nΟ επαγγελματισμός, η καλοσύνη, η θετικότητα είναι μόνο μερικά από τα καλά χαρακτηριστικά που μπορούμε να αναφέρουμε για την J.C.S.L Ltd και τον κ. Πρόδρομο Κίκα. Γενικά, η καλή συνεργασία μεταξύ της J.C.S.L Ltd και της εταιρείας μας, από την πρώτη ημέρα της συνεργασίας μέχρι σήμερα, κατάφερε να εκπληρώσει όλους τους στόχους που έχουμε θέσει με εξαιρετικά αποτελέσματα.\nΓενικός Διευθυντής Υποκαταστήματος Κύπρου\nΗ JCSL είναι μια εταιρεία με πάθος για αυτό που κάνει. Αυτό φάνεικε και στην ιστοσελίδα μου, υπερβαίνοντας όλες τις προσδοκίες και ικανοποιώντας κάθε απαίτηση μου. Ο επαγγελματισμός, η φιλικότητα και η εξυπηρέτηση είναι τα πρώτα πράγματα που συνταντά κάποιος που θα συνεργαστεί μαζί τους. Όσον αφορά το αποτέλεσμα; Σπουδαίο, καθώς συνδυάζουν την τεχνογνωσία και την αισθητική ενός καλά σχεδιασμένου επαγγελματικού ιστοτόπου. Το αποτέλεσμα μιλά απο μόνο του.\nΗ συνεργασία μας με τον Project Manager της JCSL Ltd. ήταν πολύ αποτελεσματική και παραγωγική. Ο Project Manager ήταν πολύ εξυπηρετικός και συνεργάσιμος για να προσφέρει τις υπηρεσίες με βάση τις επιχειρηματικές απαιτήσεις του έργου. Επιπλέον, ήταν πάντα πρόθυμος να κάνει ένα επιπλέον μίλι για να υποστηρίξει όλες τις προσδοκίες και τις ανάγκες μας. Ήταν πολύ ανοιχτός σε διορθώσεις, αλλαγές και επικοινωνία. Σίγουρα θα προτείναμε την JCSL ως έναν αξιόπιστο και πολύτιμο συνεργάτη.\nΙωάννα, Πωλίνα, Δημήτρης\nΆψογη συνεργασία. Η JCSL Ltd είναι μια αξιόπιστη, συνεργάσιμη, εξυπηρετική και επαγγελματική εταιρεία. O Πρόδρομος με το οποίο συνεργαστήκαμε εύκολα, ήταν υπομονετικός, ευγενικός και μας βοήθησε σε πολλά θέματα. Είναι πάντα διαθέσιμος και πρόθυμος να ανταποκριθεί στις απαιτήσεις και να προσαρμοστεί στις ανάγκες των πελατών του. Δεν θα μπορούσαμε να είμαστε πιο ευτυχισμένοι με το τελικό αποτέλεσμα, καθώς ο ιστότοπος ξεπέρασε τις προσδοκίες μας. Συνιστώ την JCSL LTD ανεπιφύλακτα !\nΔρ. Μιχάλης Λοιζίδης\nCo-chair Τεχνικής Επιτροπής Περιβάλλοντος\nΗ JCSL διακρίνεται τόσο για τον επαγγελματισμό της όσο και για τη φιλική προσέγγιση προς τον πελάτη, συνδυάζοντας ταυτόχρονα ποιότητα και αισθητική, αλλά και βαθιά τεχνογνωσία στους τομείς του web design και του web marketing. Το ανθρώπινο δυναμικό της διαθέτει ιδιαίτερη ικανότητα κατανόησης των διαφορετικών επαγγελματικών κλάδων, ικανότητα που βοήθησε και στο δικό μας ταξίδι, το ταξίδι των εκδόσεων.\nΕκδόσεις Ατέρμονα Ταξίδια\nΗ συνεργασία μου με την JCSL, και ειδικότερα με τον Πρόδρομο Κίκα, υπήρξε άψογη. Ο Πρόδρομος διαθέτει την απαραίτητη δόση αγάπης και γνώσης για τη δουλειά του, που οδηγούν σε ένα εξαιρετικό αποτέλεσμα. Ευχαριστώ για τη βοήθεια, την καθοδήγηση και την υπομονή.\nΕίμαστε ευγνώμονες για την τεχνογνωσία της JSCL Ltd στην αναδημιουργία του παλιού μας ιστότοπου και την παροχή ενός απίστευτου νέου ιστότοπου. Είμαστε ευγνώμονες για την υπομονή του Πρόδρομου καθώς συνεργάστηκε μαζί μας στη διάταξη, το χρώμα και το σχεδιασμό. Ο επαγγελματισμός και η αφοσίωσή του στον πελάτη παρείχαν μια πολύ ευχάριστη εμπειρία. Μέσω αυτής της ιστοσελίδας, αναμένουμε να κερδίσουμε νέους δωρητές και εθελοντές.\nΕξαιρετική συνεργασία. Ο Πρόδρομος, με καθοδηγούσε καθ'όλη τη διάρκεια της δημιουργίας της ιστοσελίδας μας, ώστε να επιτύχουμε το μέγιστο αποτέλεσμα τόσο σε αισθητική αλλά και στο θέμα του SEO.\nΜπαρμπάκας Χρ. & Παναγή Παν. Λτδ\nΗ εταιρεία JCSL ΛΤΔ χαρακτηρίζεται από επαγγελματισμό και φιλική προσέγγιση. Ο Πρόδρομος μας καθοδηγούσε σε όλη τη δημιουργία της ιστοσελίδας, πάντα πρόθυμος να βοηθήσει για ένα αποτέλεσμα υψηλής ποιότητας. Η εμπειρία και η προσέγγισή του έχουν κάνει τη συνεργασία μας εποικοδομητική, ενώ η διαρκής διαθεσιμότητά του δίνει μια αίσθηση ασφάλειας σε όλη τη διάρκεια. Συνέχισε την καλή δουλειά!\nΡώτησα στην JCSL ΛΤΔ αν θα μπορούσαν να σχεδιάσουν μια επαγγελματική κάρτα και ένα λογότυπο για τη νέα μου επιχείρηση. Ο Πρόδρομος άκουσε το όραμά μου και χρησιμοποιώντας την τεχνογνωσία και τη φαντασία του, δημιούργησε ένα εξαιρετικό σχέδιο. Εντυπωσιάστηκα όχι μόνο από την ποιότητα της εργασίας, η οποία ξεπέρασε τις προσδοκίες, αλλά και από τον επαγγελματισμό που επιδείχθηκε. Ανυπομονώ να συνεργαστώ ξανά με την JCSL κατά το σχεδιασμό της ιστοσελίδας μου και σίγουρα θα το συνιστούσα.\nΣτην J.C.S.L Ltd είναι πάντα επαγγελματίες, εξυπηρετικοί και γρήγοροι. Μια αξιόπιστη εταιρεία που φροντίζει τον πελάτη, μερικές φορές μάλιστα προλαβαίνοντας τις ανάγκες μας.\nΗ JCSL Ltd ξεπέρασε τις προσδοκίες μας! Μέσω της νέας ιστοσελίδας μας, κερδίσαμε νέα πελατεία και πολλά θετικά σχόλια από τους υφιστάμενους πελάτες μας!\nΗ άριστη συνεργασία μεταξύ της JCSL Ltd και της εταιρείας μας σε όλο το σχεδιασμό και την ανάπτυξη της ιστοσελίδας μας έδωσε ένα υψηλό ποιοτικό αποτέλεσμα.\nΣυγχαρητήρια στην JCSL Ltd. Έχουμε ενθαρρύνθεί από την εργασία και το σχεδιασμό σας. Είναι απίστευτο πόσα καλά σχόλια λάβαμε από τους ανθρώπους για την ιστοσελίδα που δημιουργήσατε μαζί μας.\nH JCLS Ltd μας έχει αφήσει πλήρως ικανοποιημένους με τις προσφερόμενες υπηρεσίες της τόσο για την ποιότητα της δουλείας αλλά και την άψογη επικοινωνία, ανταπόκριση και γενικότερα την συνεργασία.\nElit Blue Ltd\nΗ εν λόγω εταιρεία διακατέχεται από επαγγελματισμό και φιλική προσέγγιση. Ο κος Κίκας είναι πάντοτε διαθέσιμος και πρόθυμος να ανταποκριθεί στις απαιτήσεις και να προσαρμοστεί στις ανάγκες των πελατών του. Η πείρα του και η προσέγγιση του κατέστησαν τη συνεργασία του γραφείου μας μαζί του εποικοδομητική ενώ η συνεχής του διαθεσιμότητα προσδίδει μια αίσθηση ασφάλειας καθ’ όλη τη διάρκεια.\nΔικηγορικό γραφείο Χρήστος Μ. Τριανταφυλλίδης\nΗ συνεργασία μας με την JCSL Ltd ξεκίνησε λόγω της εμπιστοσύνης και της θετικότητας που μας ενέπνευσαν. Από την αρχή της συνεργασίας μας, αισθανόμασταν ότι είχαμε να κάνουμε με άψογους επαγγελματίες που ήταν πρόθυμοι να μας βοηθήσουν και να μας καθοδηγήσουν προς τη σωστή κατεύθυνση για ένα ποιοτικό αποτέλεσμα.\nΕίχαμε μια θαυμάσια και επαγγελματική συνεργασία με την JCSL Ltd. Όλα έγιναν επαγγελματικά και δεν θα μπορούσα να είμαι πιο ευτυχισμένος με το τελικό αποτέλεσμα καθώς ο ιστότοπος ξεπέρασε τις προσδοκίες μας!Η JCSL μας έδωσε σχεδίασε ένα ιστότοπο που είναι ενημερωτικός και εύκολος για όλους να έχουν πρόσβαση μέσω των μενού του.\nΗ JCSL Ltd είναι μια αξιόπιστη εταιρεία. Πρώτα απ 'όλα είναι συνεργάσιμοι, εξυπηρετικοί και επαγγελματίες. Μέσω της συνεργασίας και της βοήθειάς τους, κατορθώσαμε να αναπτύξουμε την πελατολόγιο μας. Ευχαριστώ πολύ.\nΟ J.C.S.L.L. Ltd είναι η αντανάκλαση του ανθρώπου πίσω απ' αυτήν, ο Πρόδρομος Κίκας, ο οποίος με επαγγελματική, φιλική και άμεση εξυπηρέτηση ήταν και είναι πάντα δίπλα μας. Ευχαριστώ!\nΕίμαστε πολύ ευχαριστημένοι με τη συνεργασία μας όλα αυτά τα χρόνια. Επαγγελματική προσέγγιση και ενδιαφέρον για την κάλυψη των αναγκών της εταιρείας μας.\nΦανταστική εξυπηρέτηση και υπηρεσίες. Είναι πολύ εύκολο να εργαστεί κανείς με τον Πρόδρομο, είναι υπομονετικός, ευγενικός και πολύ εξυπηρετικός. Συστήνουμε την εταιρεία του ανεπιφύλακτα.\nΣτην J.C.S.L Ltd είναι εξαιρετικοί επαγγελματίες, αλλά πάνω απ 'όλα φιλικοί, αξιόπιστοι, ανθρώπινοι και πρόθυμοι να μας βοηθήσουν με κάθε τρόπο, κατανοώντας πλήρως τις προσδοκίες μας και το όραμά μας. Οι ιδέες και η διορατικότητα του Πρόδρομου Κίκα μας βοήθησαν να οικοδομήσουμε τον ιστότοπό μας, να τον αναπτύξουμε, να τον προωθήσουμε και τελικά να πετύχουμε. Το πάθος του για την επιτυχία μεταδόθηκε τόσο στον εαυτό μας όσο και στον ιστότοπό μας. Ευχαριστώ για όλα !\nΗ εταιρία J.C.S.L Ltd είναι ένας αξιόπιστος συνεργάτης που πραγματοποίησε εξαιρετική δουλειά και προσφέρει συνεχή υποστήριξη παρακολούθησης και συστάσεις για περαιτέρω ανάπτυξη σε χαμηλές τιμές.\nΗ JCSL Ltd είναι μια θαυμάσια εταιρεία για να συνεργαστεί κανείς μαζί τους και θα τους συνιστούσα χωρίς δισταγμό. Ο κ. Κίκας είναι ένας έντιμος επαγγελματίας και συνεργάτης. Η JCSL Ltd έχει ξεπεράσει τις προσδοκίες μας. Σε λιγότερο από τρεις μήνες ο ιστότοπός μας κέρδισε την πρώτη θέση στα αποτελέσματα των μηχανών αναζήτησης. Μόλις το ηλεκτρονικό μας κατάστημα ήταν διαθέσιμο, άρχισε να φέρνει αποτελέσματα με μεγάλο αριθμό πωλήσεων. Επιπλέον, η JCSL Ltd έδειξε πρακτικό ενδιαφέρον για την προώθηση των υπηρεσιών μας με πολλές ιδέες και συμβουλές μάρκετινγκ. Μέσω της νέας ιστοσελίδας μας, κερδίσαμε νέα πελατεία και πολλά θετικά σχόλια από τους υπάρχοντες πελάτες μας!\nΧρειαζόμασταν μια ιστοσελίδα εδώ και πολύ καιρό και η JCSL Ltd ήρθε στη διάσωση! Αναπτύξανε για εμάς έναν σύγχρονο και φιλικό προς το χρήστη ιστότοπο έτσι ώστε οι επισκέπτες να μπορούν να μάθουν περισσότερα για τις υπηρεσίες μας. Μέσω της ιστοσελίδας μας αναμένουμε να κερδίσουμε περισσότερους χορηγούς και εθελοντές για να υποστηρίξουμε την εργασία μας στην τοπική κοινότητα. Η συνεργασία με την JCSL Ltd για τα τελευταία χρόνια ήταν μια πραγματική χαρά - πάντα έτοιμη να βοηθήσει και να παραδώσει εγκαίρως, με επαγγελματισμό και ακεραιότητα.\nΣας ευχαριστούμε για τη συνεργασία σας όλα αυτά τα χρόνια. Στην JCSL LTD είναι πάντα έτοιμοι να μας εξυπηρετήσουν και να μας βοηθήσουν να βρούμε λύσεις για όλα.\nΜε την JCSL Ltd έχουμε μια συνεχή και άψογη συνεργασία από το 2016. Υπάρχει μια άμεση ανταπόκριση κάθε φορά που ζητάω προτάσεις και συμβουλές. Επίσης όταν συζητούσαμε την ανάπτυξη της ιστοσελίδας μου εξήγησαν τα πάντα με μεγάλη λεπτομέρια. Συνηστώ την JCSL Ltd ανεπιφύλακτα.\nΕίμαστε πολύ ευχαριστημένοι με τη συνεργασία μας με την Εταιρεία J.C.S.L Ltd. Πρόκειται για πραγματικούς επαγγελματίες που αντιλαμβάνονται τις ανάγκες του πελάτη και τις απεικονίζουν στην ιστοσελίδα που δημιουργούν. Μια συνεργασία στην οποία επίσης ξεχωρίζει η άμεση εξυπηρέτηση, η συνέπεια, η ευγένεια και η εκτίμηση. Σας τη συστήνουμε ανεπιφύλακτα.\nΌποιος έχει ηλεκτρονικό κατάστημα γνωρίζει ότι όταν δεν λειτουργεί κάτι χρειάζεται ένα άτομο να ανταποκριθεί και να βοηθήσει γρήγορα. Ο Πρόδρομος απαντά πάντα στο τηλέφωνο και θα βρει γρήγορα τη λύση. Μετέφερα το ehsop μου από αλλού και βρήκα την ησυχία μου. Συστήνω ιδιαίτερα την JCSL Ltd.\nΗ άριστη συνεργασία μας με την JCSL Ltd οφείλεται κυρίως στην πολύπλευρη γνώση και την τεχνογνωσία τους σε θέματα σχεδιασμού ιστοσελίδων και μάρκετινγκ στο διαδίκτυο. Από την άλλη, οφείλεται επίσης στο γνήσιο ενδιαφέρον, τη φιλικότητα και την εμπιστοσύνη τους ως επαγγελματίες. Χάρη στις ιδέες, τις συμβουλές και τις συστάσεις τους, ο ιστότοπός μας γίνεται ολοένα και πιο δημοφιλής, ώστε να έχουμε μεγάλες ελπίδες για επιτυχημένη προώθηση στο διαδίκτυο του Comic Book μας. Ως εκ τούτου, θα συνιστούσαμε την εταιρεία ιδιαίτερα σε όλους όσους ενδιαφέρονται!\nΗ JCSL είναι μια εταιρεία με όραμα. Ήρθαν με πολλές ιδέες και προτάσεις για να προσφέρουν λύσεις με βάση τις ανάγκες και τις απαιτήσεις της εταιρείας μας. Πάντα ευγενικοί! Η δέσμευση και η επιμονή στο έργο τους μας εντυπωσίασαν.\nΗ JCSL Ltd είναι μια εταιρεία με όραμα, δημιουργικότητα και σίγουρα. Ξεπέρασε τις προσδοκίες μας! Η φιλικότητα, η ευγένεια, ο επαγγελματισμός και η φροντίδα που δείχνους στους πελάτες τους δεν σταματούν ποτέ να μας εκπλήσσουν. Από την αρχή κατανόησαν τις επιχειρηματικές μας ανάγκες και έλαβαν προσωπικό ενδιαφέρον για το σχεδιασμό, την ανάπτυξη, την προώθηση και τη βελτιστοποίηση της ιστοσελίδας μας.


Health Aid Acidophilus Vegicaps 60 caps - Προβιοτικά και πρεβιοτικά\nHome Πρόληψη Υγείας Πεπτικό - Γαστρεντερικό Health Aid Acidophilus Vegicaps 60 caps\nHealth Aid Acidophilus Vegicaps 60 caps\nΚωδικός : HEA1019\nΤο Acidophilus της Health Aid είναι ένα διατροφικό συμπλήρωμα οξεόφιλων προβιοτικών στελεχών για την καλή γαστρεντερική υγεία το οποίο είναι εμπλουτισμένο με πρεβιοτικά (FOS)\nTα προβιοτικά είναι φιλικά βακτηρίδια τα συνεχώς ανταγωνίζονται τα μη φιλικά (παθογενή) για να διατηρήσουν μια υγιή ισορροπία. Σε μερικές περιπτώσεις αυτή η ισορροπία διαταράσσεται π.χ. από κάποιες τροφές (κυρίως πλούσιες σε σάκχαρα) , αντιβιοτικά, από διαταραχές του στομάχου, διάρροια ή και λήψη αντισυλληπτικών. Αυτή η διαταραχή της χλωρίδας του εντέρου μπορεί να προκαλέσει διάφορα σύνθετα προβλήματα όπως ευερέθιστο έντερο και καντιτίαση. Το Acidophilus αυξάνει τον αριθμό των φιλικών βακτηριδίων, δημιουργώντας μια υγιή χλωρίδα, η οποία βοηθά στην πέψη και κατ’ επέκταση στην γενική καλή υγεία του οργανισμού. Περιέχει φρουκτο-ολιγοσακχαρίτες και είναι ελεύθερο λακτόζης και γλουτένης.\nLactobacillus Acidophilus, Bifidobacterium bifidu, Bifidobacterium bifidu, Lactobacillus Bulgaricus 100 million\nΕνήλικες και παιδιά άνω των 6 ετών 1 έως 3 κάψουλες την ημέρα πριν το φαγητό. Κατάλληλο και για όσους παρουσιάζουν δυσανεξία στη λακτόζη (γάλα).


Το METROPOLIS υποδέχεται τα προϊόντα Apple | Techblog.gr\nΤο METROPOLIS υποδέχεται τα προϊόντα Apple\nΔευτέρα, 26/04/2010 · Αλέξανδρος Παππάς Apple\nΌλα τα Mac, iPod και ολόκληρη η γκάμα των αγαπημένων προϊόντων και περιφερειακών της Apple φιλοξενούνται πλέον στο ανακαινισμένο ισόγειο του κεντρικού καταστήματος METROPOLIS, Πανεπιστημίου 54 και Εμμ. Μπενάκη δίνοντας την ευκαιρία στους λάτρεις της τεχνολογίας να ζήσουν από κοντά την πιο high-tech εμπειρία. Το ειδικά διαμορφωμένο περιβάλλον, δίνει σε όλους την ευκαιρία να γνωρίσουν και να δοκιμάσουν από κοντά, τα προϊόντα της Apple.\nTo METROPOLIS του Πειραιά θα τα φέρει;\nΑυτές είναι οι πληροφορίες του Δελτίου Τύπου. Δεν υπάρχει αναφορά για κάτι άλλο.\nΤο πιο “Apple” ποτό;\nΧυμό θα προσφέρουν οι τσιγκούνηδες?? 😛\nΚαλα μπορει το Μετροπολις να στηριξει τετοια ακριβα προιοντα?\nγεια σας θα ηθελα μια συμβουλη.εχω 2 laptop αυτην την στιγμη,το ενα ειναι acer αρκετα παλιο αλλα του εχω βαλει win7 και ενα μετριο turbo-x.μπορηται να μου προτηνετε καποιο desktop που να ειναι καλο στα games γιατι οταν θελω να χαλαρωσω παιζω κανενα.αυτα της apple εγω προσωπικα δεν τα εμπιστευομαι.


Διατροφική αξία για το πλιγούρι\nτης Ηλιάνας Ηλιοπούλου & της Κων/νας Αποστολοπούλου\nΟι σπόροι έχουν πάρει σημαντική θέση τα τελευταία χρόνια στο διατροφικό μας πιάτο και ένας από αυτούς είναι και το πλιγούρι. Παρόλο που έχει ξεχαστεί από την ελληνική κουζίνα τα τελευταία χρόνια ξανακάνει την εμφάνιση του και μάλιστα ως superfood. Παλαιότερα στην Ελλάδα αποτελούσε για χρόνια βασική τροφή μέχρι που έκαναν την εμφάνιση τους τα επεξεργασμένα τρόφιμα. Είναι ένα από το πιο υγιεινά δημητριακά που μπορεί να προσθέσει κανείς στο διαιτολόγιό του. Το ίδιο τρόφιμο έχει πολλές ονομασίες ανάλογα την περιοχή. Το πλιγούρι ή μπλουγούρι ή πουργκούρι ή χόντρος είναι τροφή υψηλής βιολογικής αξίας, αποτελεί δημητριακό και όχι ζυμαρικό και γίνεται από πολλά διαφορετικά είδη σιταριού, κυρίως όμως από το σκληρό σιτάρι. Αποτελεί το προϊόν του πυρήνα του σιταριού, αφού αυτός έχει υποστεί θερμική επεξεργασία, ξήρανση και θρυμματισμό.\nΤο συναντάμε συχνά σε κουζίνες της Ευρώπης, Μέσης Ανατολής και Ινδίας.\nΤο πλιγούρι είναι πλούσιο σε πρωτεΐνες, φυτικές ίνες και σύνθετους υδατάνθρακες. Έχει χαμηλό γλυκαιμικο δείκτη που σημαίνει ότι μετά την κατανάλωση του ανεβάζει τη γλυκόζη του αίματος πιο ήπια και έχει υψηλό δείκτη κορεσμού δηλαδή σας χορταίνει περισσότερο σε σχέση με άλλους υδατάνθρακες όπως το ρύζι και τις πατάτες.\nΕνέργεια 1.430 kJ\nΘερμίδες 342 kcal\nΥδατάνθρακες 75,87 g\nΣάκχαρα 0,41 g\nΔαιτητικές Ίνες 18,3 g\nΛιπαρά 1,33 g\nΠρωτεϊνες 12,29 g\nΒιταμίνη Α 9 IU\nΘειαμίνη (Β1) 0,232 mg (20%)\nΡιβοφλαβίνη (Β2) 0,115 mg (10%)\nΝιασίνη (Β3) 5,114 mg (34%)\nΒιταμίνη Β6 0,342 mg (26%)\nΦυλλικό οξύ (Β9) 27 μg (7%)\nΒιταμίνη C 0,0 mg (0%)\nΒιταμίνη D 0,10 mg (%)\nΒιταμίνη E 0,06 mg (0%)\nΒιταμίνη K 1,9 μg (%)\nΑσβέστιο 35 mg (4%)\nΣϊδηρος 2,46 mg (19%)\nΜαγνήσιο 164 mg (46%)\nΦώσφορος 300 mg (43%)\nΚάλιο 410 mg (%)\nΝάτριο 17 mg (1%)\nΨευδάργυρος 1,93 mg (20%)\nΑς δούμε μια προς μια τις ευεργετικές του δράσεις:\nΠλιγούρι και Φυτικές ίνες\nΛόγω της σχετικά μικρής επεξεργασίας που έχει υποστεί το σιτάρι μέχρι να παραχθεί το πλιγούρι όλες οι ευεργετικές του ιδιότητες συντηρούνται. Και αυτό το καθιστά ένα τρόφιμο με υψηλή περιεκτικότητα σε φυτικές ίνες, κάτι που βοηθά στην καλή λειτουργία του εντέρου και στην πρόληψη της δυσκοιλιότητας. Μην ξεχνάμε να σημειώσουμε και την αξία μιας διατροφής πλούσιας σε φυτικές ίνες στην πρόληψη του καρκίνου του εντέρου, κάτι που μπορεί να αποτελέσει έξτρα κίνητρο για ένταξη στο πιάτο μας τροφών που είναι καλές πηγές φυτικών ινών, όπως είναι το πλιγούρι. Επιπλέον, οι φυτικές ίνες στα γεύματα βοηθούν στην αίσθηση πλήρωσης και κορεσμού. Για το λόγο αυτό το πλιγούρι θεωρείται ότι μας χορταίνει εύκολα και μας κρατά για περισσότερη ώρα χορτάτους, από ότι άλλες πηγές υδατανθράκων όπως πχ το λευκό ρύζι και επομένως αξίζει να συμπεριλαμβάνεται στις δίαιτες χαμηλών θερμίδων.\nΠλιγούρι και Γλυκαιμικός Δείκτης\nΠαράλληλα, το πλιγούρι προτείνεται και σε διαβητικούς ασθενείς, διότι είναι άριστη πηγή υδατανθράκων, αλλά έχει και χαμηλό γλυκαιμικό δείκτη, που σημαίνει ότι μετά την κατανάλωσή του ανεβάζει τη γλυκόζη του αίματος πολύ πιο ήπια από άλλες πηγές υδατανθράκων (π.χ. πατάτες). Αρκεί να μην μαγειρευτεί για πολύ ώρα. Το γεγονός ότι το πλιγούρι μπορεί να προστεθεί σε πολλές συνταγές αλλά και να συνοδέψει σχεδόν όλες τις πρωτεϊνικές πηγές του πιάτου μας, δίνει στο διαβητικό ασθενή μια ποικιλία στη γεύση και στο πιάτο του.\nΔιαβάστε Επίσης: Γλυκαιμικός Δείκτης, Όσα πρέπει να γνωρίζετε\nΠλιγούρι και Βιταμίνες\nΗ θρεπτική αξία του πλιγουριού ενισχύεται λόγω των μεγάλων ποσοτήτων βιταμινών του συμπλέγματος Β που περιέχει, όπως νιασίνη, ριβοφλαβίνη και θειαμίνη. Η έλλειψή των βιταμινών αυτών προκαλεί μεταξύ άλλων, κούραση, ατονία και κεφαλαλγίες. Επιπλέον αυτές οι βιταμίνες είναι απαραίτητες για τη σωστή λειτουργία των νευρικών κυττάρων, άρα και του εγκεφάλου και έτσι τροφές που είναι πλούσιες στις βιταμίνες αυτές είναι σημαντικό να εντάσσονται συστηματικά στο πιάτο μας. Πολλές μελέτες τελευταία μάλιστα, έχουν ενισχύσει το σημαντικό ρόλο τους στην μνήμη και μάλιστα σε ανθρώπους μεγαλύτερης ηλικίας\nΠλιγούρι και Μέταλλα\nΤο πλιγούρι επίσης είναι πλούσιο σε κάλιο και φώσφορο, σελήνιο και μαγνήσιο. Η έλλειψη καλίου συνδέεται με καρδιακή αρρυθμία και αυτό γιατί το κάλιο βοηθάει στην ρύθμιση της υψηλής αρτηριακής πίεσης. Ο φώσφορος αφετέρου συμμετέχει στην ανάπτυξη του μυϊκού ιστού, στην διατήρηση και δημιουργία των οστών, καθώς και στην καλή λειτουργία της όρασης. Το σελήνιο προασπίζει τον οργανισμό με την ισχυρή αντιοξειδωτική του δράση, γι’ αυτό είναι σημαντικό τροφές που είναι πηγές του να έχουν συχνά θέση στο πιάτο μας. Και τέλος το μαγνήσιο είναι ένα απαραίτητο συστατικό του πλιγουριού, καθώς αφενός η έλλειψή του έχει συνδεθεί με την σωματική κούραση και τις μυϊκές κράμπες, αφετέρου επηρεάζει θετικά την μείωση της αρτηριακής πίεσης.\nΕίδη πλιγουριού και οι χρήσεις του\nΣτην αγορά θα βρείτε ψιλό, μέτριο και χονδρό πλιγούρι. Aν και δεν υπάρχει κάποιος γενικός κανόνας για τα πιάτα πού χρησιμοποιείται το καθένα, ωστόσο το ψιλό πλιγούρι χρησιμοποιείται πιο συχνά για σαλάτες όπως το ταμπουλέ. Την ίδια χρήση έχει και το μέτριο πλιγούρι κυρίως για όσους προτιμούν πιο χονδρή υφή. Το χονδρό πλιγούρι συνήθως χρησιμοποιείτε για γέμιση, σούπες και για πιλάφι.\nΤο εν λόγω δημητριακό μπορεί να καταναλωθεί ωμό ή και μαγειρεμένο. Γενικά χρησιμοποιείτε είτε σε αλμυρές είτε σε γλυκές παρασκευές. Μπορεί να χρησιμοποιηθεί σε σαλάτες, σαν γέμιση σε ντολμάδες ή στα γεμιστά, σε σούπα, σε πίτες ή κεφτέδες αλλά μπορεί και να συνδυαστεί με κρέας, θαλασσινά και λαχανικά.\nΕπίσης, μπορείτε να το μαγειρέψετε σαν πιλάφι ή να το χρησιμοποιήσετε ως συνοδευτικό σε λεμονάτα ή κοκκινιστά της κατσαρόλας ή να το φτιάξετε με σάλτσα ντομάτας.\nΤο πλιγούρι μπορεί να χρησιμοποιηθεί ωμό ή μαγειρεμένο. Στην περίπτωση που θέλετε να το καταναλώσετε ωμό το μόνο που χρειάζεται να κάνετε είναι να το μουλιάσετε σε χλιαρό νερό για 30 λεπτά για να αφρατέψει και μετά να το στύψετε καλά. Χρειάζονται 2 φλιτζάνια νερό για 1 φλιτζάνι πλιγούρι. Τότε είναι έτοιμο να το προσθέσετε σε σαλάτες ή στα γεμιστά αντί για ρύζι ή να το συνδυάσετε με διάφορα λαχανικά.\nΣτην περίπτωση που θέλετε να το χρησιμοποιήσετε βραστό δεν χρειάζεται μούλιασμα. Η αναλογία είναι ίδια δηλαδή 2 φλιτζάνια νερό (ή και ζωμό μπορείτε να χρησιμοποιήσετε) για 1 φλιτζάνι πλιγούρι. Το μαγειρεμένο πλιγούρι μπορεί να διατηρηθεί στο ψυγείο για περίπου 3-4 ημέρες.\nΑν μαγειρέψετε μεγάλη ποσότητα μπορείτε να την καταψύξετε σε μερίδες και να χρησιμοποιείτε κάθε φορά την ποσότητα που επιθυμείτε για το γεύμα σας.\nΑν θέλετε να το μαγειρέψετε βάλτε το στην κατσαρόλα 15 λεπτά πριν ολοκληρωθεί το μαγείρεμα αλλά προσθέστε λίγο νερό παραπάνω γιατί το πλιγούρι έχει την ιδιότητα να τραβάει τα υγρά, για να μην αφήσει στεγνό το φαγητό. Αποφύγετε να το μουλιάσετε ή να το βράσετε περισσότερη ώρα γιατί χάνει την γεύση του.\nΠλιγούρι και γλουτένη\nΑν και το πλιγούρι είναι θρεπτική τροφή δεν είναι και η καλύτερη επιλογή για όσους έχουν δυσανεξία στη γλουτένη. Επειδή, περιέχει γλουτένη δεν καθίσταται κατάλληλο για άτομα με κοιλιοκάκη.\nΤο πλιγούρι θα το βρείτε σε μεγάλα σούπερ μάρκετ, σε παντοπωλεία και σε καταστήματα με βιολογικά τρόφιμα, είτε ελληνικής προέλευσης είτε εισαγωγής. Προτιμήστε το ελληνικό πλιγούρι ή Ευρωπαϊκό και αποφύγετέ το πλιγούρι από τρίτες χώρες καθώς οι κανονισμοί ασφαλείας είναι πιο χαλαροί.\nΑποθηκεύστε το πλιγούρι όπως το ζυμαρικά ή το ρύζι δηλαδή σε ένα αεροστεγές γυάλινο δοχείο σε μέρος δροσερό και σκιερό, μακριά από ήλιο και υγρασία. Στο ντουλάπι μπορεί να αντέξει έως και 2 χρόνια και στη κατάψυξη μπορεί να διπλασιαστεί η διάρκεια συντήρησης του. Τους καλοκαιρινούς μήνες καλύτερα θα είναι να το συντηρείτε στο ψυγείο. Επιπρόσθετα, καλό θα είναι να το αγοράζετε σε μικρές ποσότητες για να μην ταγγίζει.\nΗ διάσημη σαλάτα ταμπουλέ\nΤο πιο διάσημο πιάτο με πλιγούρι είναι η γνωστή σαλάτα ταμπουλέ. Είναι μια λιβανέζικη συνταγή με βάση το πλιγούρι, το μαϊντανό και την ντομάτα. Είναι μια σαλάτα θρεπτική που δίνει ενέργεια, γεύση και πολλά θρεπτικά συστατικά.\nΗ σαλάτα ταμπουλέ έχει υψηλή θρεπτική αξία και τα συστατικά της βρίσκονται στην κατάλληλη αναλογία και αυτό την καθιστά ένα πλήρες και ισορροπημένο γεύμα. Είναι ένα πιάτο πλούσιο σε φυτικές ίνες, βιταμίνες, κάλιο και νάτριο. Το πλιγούρι προσφέρει σημαντικό ποσοστό των βιταμινών του συμπλέγματος Β που είναι απαραίτητες για την καλύτερη λειτουργία του μεταβολισμού και του νευρικού συστήματος. Ο συνδυασμός του πλιγουριού με τα λαχανικά της συνταγής προσφέρει ένα πιάτο υψηλό σε βιταμίνες Β και C ενώ το ελαιόλαδο προσφέρει βιταμίνη Ε που έχει αντιοξειδωτική και καρδιοπροστατευτική δράση.\n2 ματσάκια μαϊντανό (πλυμένο και καλά στεγνωμένο)\n1 ματσάκι φρέσκο δυόσμο (πλυμένο και καλά στεγνωμένο)\n6-7 κρεμμυδάκια ψιλοκομμένα με τα πράσινα φύλλα\n1 αγγούρι με την φλούδα πλυμένο\n4 κ.σ. βαλσαμικό ξίδι\n1½ φλ. πλιγούρι\nΓια τη σαλάτα ταμπουλέ, βάζουμε πρώτα το πλιγούρι σε μπολ και το σκεπάζουμε με ζεστό νερό ίσα που να το καλύπτει. Στη συνέχεια σκεπάζουμε το μπολ. Αφήνουμε το πλιγούρι να μείνει και να ρουφήξει το υγρό για 10΄-15΄.\nΑφαιρούμε τους σπόρους από τις ντομάτες και τις ψιλοκόβουμε σε μικρά καρέ. Έπειτα, κάνουμε το ίδιο και με το αγγούρι. Βάζουμε τα καρέ σε ένα μπολ. Προσθέτουμε το μαϊντανό, το δυόσμο, τα φρέσκα κρεμμύδια, το ξερό κρεμμύδι και το μουσκεμένο πλιγούρι. Αλατοπιπερώνουμε και προσθέτουμε το ελαιόλαδο και το ξίδι (ή το λεμόνι).\nΑνακατεύουμε πολύ καλά και αφήνουμε το ταμπουλέ να μαριναριστεί και να παγώσει στο ψυγείο για λίγη ώρα. Πριν σερβίρουμε ανακατεύουμε για άλλη μια φορά καλά.\nΜπορείτε να καταναλώσετε τη σαλάτα ταμπουλέ ως κύριο γεύμα συνοδεύοντας τη με μια πηγή πρωτεΐνης όπως ένα κομμάτι τυρί ή ως συνοδευτικό σε κύρια πιάτα με ψητά κρέατα ή ψάρια.\nΨάξτε στο διαδίκτυο και θα βρείτε άπειρες συνταγές με πλιγούρι, εξίσου γευστικές και θρεπτικές.\nJamel N, Hajri S, Jenkins DJ, Bousnina S, Naggati K, Jedidi H, Boukhris R, Bennaceur B. (1990), Comparative effects of couscous and pasta on glycemia in normal subjects and type I diabetics., Diabete Metab. Jan-Feb;16(1): 37-41\nUSDA, United States Department of Agriculture Agricultural Research Service website, National Nutrient Database for Standard Reference Release 28 slightly revised May, 2016: https://fdc.nal.usda.gov/\nΣαλάτα ταμπουλέ διαθέσιμο στο https://www.argiro.gr/recipe/tampoule-tabbouleh/\nΞυπνάς συστηματικά τη νύχτα για να φας; Ψυχολογία\nΤροφές στην... υπηρεσία του Έρωτα Διατροφή\nΈχω κοιλιοκάκη. Ποιες αλλαγές πρέπει να κάνω στη διατροφή μου; Παθήσεις Πεπτικού\nΑύξηση Μαστού: Όσα θέλετε να ξέρετε


iTravelPoetry | Σαν να ήταν το τελευταίο σου καλοκαίρι-Μαρία ΠροκοπίουΛογοτεχνία, φιλοσοφία, ψυχολογία, ταξίδια\nΒγες μια βόλτα έξω και θα διαπιστώσεις πως κάπου εδώ ήρθε η στιγμή που κάνει την καρδιά σου να χτυπά λίγο πιο δυνατά. Σου μιλώ για την περίοδο που η μέρα γίνεται λίγο μεγαλύτερη και που ο ήλιος αργεί να δύσει σαν να μας υπενθυμίζει και η φύση με τον τρόπο της ότι μπήκε το καλοκαίρι. Η εποχή που μετράς αντίστροφα τις μέρες περιμένοντας την να έρθει. Η εποχή που μια εβδομάδα και μια μέρα αποκτούν κατά κάποιον τρόπο την ίδια χρονική διάρκεια ξεχνώντας Δευτέρες και σαββατοκύριακα. Αναφέρομαι στις πιο ζεστές ημέρες του χρόνου, όχι κατά ανάγκη λόγω της θερμοκρασίας αλλά διότι ζεσταίνουν την ψυχή σου με τέτοιον τρόπο σαν το καυτό αλκοόλ που κατεβαίνει στο λαρύγγι σου για να σβήσει κάθε έγνοια από το μυαλό σου.\nΣίγουρα για τον κάθε άνθρωπο σε αυτό τον κόσμο το καλοκαίρι έχει διαφορετική μυρωδιά, εικόνα και αφή αυτό όμως που μοιραζόμαστε όλοι κάθε χρόνο τέτοια εποχή είναι οι αναμνήσεις που μας προκαλούν την ανάγκη να ζούμε ολόχρονα το δικό μας καλοκαίρι.\nΓια έναν άνθρωπο το καλοκαίρι μπορεί να είναι ένας προορισμός, για κάποιον άλλον ένα παγωμένο σφηνάκι μαστιχας και για κάποιον άλλον ένα πρόσωπο. Να αγαπάς και να ζεις την κάθε σου μέρα σαν να ήταν το τελευταίο σου καλοκαίρι, και όταν έρχεται αυτή η συγκεκριμένη εποχή να τα ζεις όλα λίγο πιο έντονα έτσι ώστε να έχεις να πεθυμάς αργότερα που ο ήλιος θα δύει γρηγορότερα και οι μέρες δεν θα είναι τόσο ζεστές.